

**Research Department**

**Policy Paper**

**Terrorists in the Civil Service** המנגנון הכלכלי המשומן של הרשות הפלסטינית

לתמרוץ ועידוד טרור ולייצור משרות טרוריסטים במשק

**“Pay for Slay”**

**September 2021 / Tishrei 5782**

**על תנועת הביטחוניסטים**

הביטחוניסטים הינה תנועה של כ-2,400 קצינים בכירים, מפקדים ולוחמים מכלל זרועות הביטחון שקמה על מנת להגן על צרכיה הביטחוניים של מדינת ישראל באופן שיאפשר את קיומה ושגשוגה לדורי דורות.

הקו שלנו ברור: אנו דבקים בזכותה של מדינת ישראל לשכון בגבולותיה הבטוחים, הם גבולות ארץ ישראל; מאמינים כי צרכיה הביטחוניים של מדינת ישראל נמצאים בראש סדר העדיפויות הלאומי; ומאמינים כי למדינת ישראל אין את הפריבילגיה להפסיד באף מלחמה. על צה"ל לפעול בחופשיות בכל מרחב, בכדי לממש את אחריותו ולהגן על מדינת ישראל.

נבהיר כי התנועה איננה מפלגתית, אלא רואה לנגד עיניה את הערכים והחזון המגדירים אותה.

הועד המנהל של התנועה: האלוף במיל' גרשון הכהן, האלוף במיל' יצחק ג'רי גרשון, אל"מ במיל' איציק רונן, תא"ל במיל' אמיר אביבי (מנכ"ל)

בין חברי התנועה: האלוף במיל' יוסי בכר, האלוף במיל' דני ביטון, תא"ל במיל' הראל כנפו, תא"ל במיל' אביגדור קהלני, תא"ל במיל' יוסי קופרווסר, סא"ל במיל' ירון בוסקילה (מזכ"ל)

מסמך זה הינו תוצר של מחלקת המחקר של תנועת הביטחוניסטים. מטרתו אבטחת האינטרסים ארוכי-הטווח של מדינת ישראל בשירות החזון הציוני, ואיננו מהווה מסמך פוליטי-מפלגתי.

מחבר: סמ"ר במיל' אור יששכר

ייעצו לכתיבת הנייר: תא"ל במיל' יוסי קופרווסר, סא"ל במיל' מוריס הירש

תרמו לכתיבת הנייר: סא"ל במיל' ד"ר מרדכי קידר. עבודתם של מבט לתקשורת הפלסטינית (Palestinian Media Watch) ובכללו איתמר מרכוס ונאן ז'אק זילברדיק, המכון לחקר תקשורת המזרח התיכון (MEMRI) ובכללו המייסד והנשיא יגאל כרמון, והמכון הירושלמי לענייני ציבור ומדינה (JCPA) ובכללו עו"ד אלן בייקר תרמו רבות לכתיבת נייר זה.

פורסם: תשרי ה'תשפ"ב / ספטמבר 2021

**תוכן**

[**תקציר מנהלים** 4](#_Toc82190526)

[**מבוא** 6](#_Toc82190527)

[**רציונל** 9](#_Toc82190528)

[**חוקי הרשות הפלסטינית בעניין משכורות מחבלים ומשפחות ה"שהידים"** 12](#_Toc82190529)

[**חוקי הרשות הפלסטינית בעניין העסקת מחבלים** 16](#_Toc82190530)

[**נתונים** 18](#_Toc82190531)

[**מבנה המנגנון** 21](#_Toc82190532)

[**היבטים משפטיים של מנגנון הטרור של הרשות וחוקי הקיזוז הישראלי והאמריקאי בעניין** 24](#_Toc82190533)

[**המלצות** 30](#_Toc82190534)

[**ביבליוגרפיה** 32](#_Toc82190535)

# **תקציר מנהלים**

* **הרשות הפלסטינית,** שנהנית מתדמית של ממשלה פלסטינית אזרחית, בירוקרטית, מתונה ופרגמטית, ודאי בהשוואה לארגון הפלסטיני המתחרה חמאס, **לוקחת חלק פעיל במאבק המזוין נגד ישראל** בדרכים רבות, כולל דרך **הפעלת מנגנון כלכלי משומן ועתיר תקציבים שמטרתו לתמרץ טרור עממי, מאורגן ומכל סוגיו** בידי פלסטינים כנגד ישראלים חפים מפשע. זהו מנגנון ה-Pay for Slay, "לפגוע בתור מקצוע".
* על פי החוק הפלסטיני, המגדיר את המחבלים כמגזר הלוחם של החברה הפלסטינית, מחבלים כלואים מתוגמלים בהתאם לשנת המאסר שהם מרצים, **משכורות שבשנה ה-30 ומעלה למאסר מגיעות ל-12,000 ש"ח בחודש,** רמת שכר שוות ערך לנשיא בית המשפט העליון הפלסטיני ו**גבוהה פי 8 משכר המינימום הממוצע ביו"ש ובעזה,** כמו גם **פי 4 מההכנסה החודשית לנפש של הפלסטיני הממוצע.** **רק ב-8 מדינות בעולם ההכנסה השנתית לנפש גבוהה יותר.**
* מחבלים כלואים שהשתחררו לאחר שריצו למעלה מ-5 שנות מאסר ממשיכים לקבל שכר גם לאחר השחרור, בנוסף ל**מענק שחרור חד פעמי הנע בין 5,000 ל-25,000 דולר.**
* הרשות גם מחויבת לפי החוק **להעסיק בשורותיה מחבלים משוחררים על מנת לזכות אותם בביטחון כלכלי ותעסוקתי לכל אורך חייהם,** כמו גם **לתת להם עדיפות בשיבוצי משרות שנתיים בכל המוסדות הממשלתיים.**
* בנוסף, **הרשות מתגמלת דרך אש"ף את משפחותיהם של ה"שהידים"** אשר נהרגו במהלך פעולת הטרור באמצעות קצבה חודשית.
* **הרשות מוציאה בממוצע כמיליארד ש"ח בשנה למטרה זו,** סכום שווה ערך ברוב השנים שנסקרו ל**כ-7% מתקציבה,** וכמעט למחצית מכלל סיוע החוץ שהיא מקבלת ממדינות ומתורמים אחרים.
* כ-5,000 אסירים וכ-7,200 אסירים משוחררים, כמו גם 37,500 משפחות "שהידים" ופצועים נהנים מקצבאות ומתעסוקה כתוצאה ממדיניות זו.
* לשם השוואה, בשנת 2018 תקציב משרד הבריאות הפלסטיני, שמתקצב 5 מיליון תושבים, עמד על 1.787 מיליארד ש"ח (357.4 ש"ח לנפש / שנה), לעומת תקציב מנגנון הטרור, שמשרת 12,200 אסירים ואסירים משוחררים ו-37,500 משפחות "שהידים" ופצועים, חלק זעום מהאוכלוסיה – 1.237 מיליארד ש"ח (28,229.3 ש"ח לנפש / שנה).
* בין המחבלים המקבלים הטבות אלה הם עומר אבו ג'לאל, שרצח את בני משפחת סלומון וצפוי לקבל כ-6.6 מיליון ש"ח במהלך חייו; עבד אלחכים עאסי, שרצח את הרב איתמר בן גל וצפוי לקבל סכום דומה; וכארם פאתחי לוטפי ראזק שרצח את בני הזוג הנקין ונדון ל-2 מאסרי עולם ועוד 30 שנה, וצפוי לקבל כ-11.2 מיליון ש"ח במהלך חייו.
* בכך **הרשות מייצרת כדאיות לבחור בטרור כאפיק פעולה** שלא רק מזכה את מבצעיו בכבוד והערכה, אלא גם **מעניק ביטחון כלכלי למחבל ולמשפחתו לכל אורך חייהם – כולל ביטוח בריאות וגישה להשכלה בסבסוד מלא.** הדבר מהווה **סנדרטיזציה מערכתית של המאבק המזויין הפלסטיני.**
* טרור נחשב ככלי מרכזי ולגיטימי במימוש מטרת אש"ף והרשות להקים בסופה של דרך מדינה פלסטינית תוך חיסול מדינת ישראל. במסגרת זו, מנגנון המשכורות וההעסקה מהווה בעיני הרשות נדבך חשוב בשימור מנוע הטרור.
* בפעולתה זו **עונה הרשות על ההגדרה הישראלית והעולמית של ארגון טרור** – לא רק שהיא מתמרצת טרור ומממנת טרור דרך אסירים, אסירים משוחררים ומשפחות "שהידים" ופצועים, אלא גם מעסיקה רבים מהם כעובדי ציבור – כולל, למרבה האבסורד, בשורות מנגנוני הביטחון שלה האמורים להילחם בטרור.
* זוהי מדיניות מוצהרת וברורה של הרשות הפלסטינית, המפורסמת באמצעי התקשורת ובמקורות גלויים. כך למשל נשיא הרשות, מחמוד עבאס, שכינה את ה"שהידים" "כוכבים בשמי המאבק של העם הפלסטיני", הניצבים "בראש סדר העדיפויות הפלסטיני", הדגיש מספר פעמים כי "גם לו היה נותר בידינו גרוש אחד בלבד, היינו משלמים אותו למשפחות השהידים והאסירים."
* **בארצות הברית ובישראל חוקקו חוקים נגד תופעה זו.** בישראל זהו החוק להקפאת כספים שהרשות הפלסטינית מעבירה למחבליםמתוך מכספי המיסים שנגבים עבורה על ידי ישראל, ובארה"ב אוסר החוק האמריקני על העברת סיוע כלכלי לרשות כל עוד מדיניות זו נמשכת.
* **הקהילה הבינלאומית רובה ככולה מגיבה על תופעה זו בשפה רפה ומשלימה עם נרטיב הקורבן של הרשות,** על אף שמדיניות הרשות עומדת בסתירה מוחלטת למאבק העולמי כנגד הטרור. העברת כספי המדינות התורמות למחבלים מנוגדת גם לחוקי המדינות התורמות עצמן, וכן לאמנות בינלאומית הנוגעות למימון טרור. בעקיפין, **כספי סיוע אלה מהווים זריקת חמצן משמעותית למנגנון הטרור של הרשות כנגד ישראלים חפים מפשע בכסות של סיוע הומניטרי.**
* יש להמשיך ולאכוף כלשונו את החוק להקפאת כספים שהרשות הפלסטינית מעבירה למחבלים ("חוק הקיזוז") ולא להירתע מתרחיש שבו תקרוס הרשות. תרחישים אלה לקריסה כלכלית נועדו להפעיל לחץ ואינם עומדים בקנה אחד עם השחיתות הפושה ברשתות, המתבטאת בין היתר בהעלמת סכומי עתק כל שנה או השקעת תקציבים מנופחים לטובת מנגנון מימון הטרור.
* על מדינות העולם והקהילה הבינלאומית לנקוט צעדים דומים לאלה של ישראל וארה"ב ולאכפם, ולהבהיר לרשות שלמימון ותמרוץ טרור יש מחיר.
* על ישראל **להתנות כל תהליך מדיני מול הרשות בהפסקה מיידית ולצמיתות של כל פעילות מימון טרור** מצידה ומצד כל גורם המקושר אליה, ובכלל זה אש"ף.

# **מבוא**

אור יששכר

נוף הדעות בישראל לגבי הסכסוך הישראלי-פלסטיני רב ומגוון, ונחלק באופן גס בין הטוענים לנחיצות הפתרון המדיני מול הרשות הפלסטינית לבין המפקפקים בכשירות ההנהגה הפלסטינית לחתור לשלום – בשפה פשוטה, "יש פרטנר" או "אין פרטנר". אך עוד לפני הצבת סימן השאלה לגבי כדאיות השלום, מחירו ומסגרתו, ראשית יש לתהות לגבי טיבו היסודי של אותו ארגון ספציפי מולו ישראל ניצבת כיום, אשר ממוצב בעיני רבים בעמדת מועמד פוטנציאלי שאיתו ישראל יכולה לחתור להסדר מדיני. **מטרת נייר עמדה זה אם כן איננה לשלול מן היסוד הגעה להסדר כנה מסוג זה עם הנהגה פלסטינית כלשהי בהמשך** – אדרבא, ההיתכנות לתרחיש זה מעודדת לכשעצמה; **אלא לזרוק אור על הנחות יסוד שגויות בבסיס השיח הציבורי ובקרב מקבלי ההחלטות הקיימות לגבי הרשות הפלסטינית של היום.** בפרט, להבהיר את טיבו היסודי של אותו ארגון בהקשר **המאבק המזויין כנגד קיומה של מדינת ישראל.**

ובכן, בקרב חלק לא מבוטל מהציבור בארץ ובעולם **הרשות נהנית מתדמית רכה של הנהגה אזרחית, בירוקרטית, מתונה ופרגמטית.** ההשוואה המתבקשת בין אש"ף לארגון הפופולרי שניצב לעומתו, ארגון חמאס, מציבה בפני הציבור ומקבלי ההחלטות בישראל ברירה מזוייפת בין ארגון רצחני שחרט על דגלו את השמדת ישראל, לארגון שמנגנוני הביטחון שלו משתפים פעולה עם מקביליהם הישראלים ואף חתם עם ישראל על הסדרים מדיניים, ובראשם הסכמי אוסלו. לעומת הדימוי המיליטנטי של היו"ר הקודם של הרשות הפלסטינית יאסר ערפאת, שאף איתו חתמה ממשלת ישראל על הסדרים – וודאי לעומת ראשי חמאס, מאסמעיל הנייה דרך יחיא' סינוואר ועד מחמד דף – נהנים מחמוד עבאס, אבו עלאא', מחמד אשתייה ועמיתיהם מדימוי של מבוגר אחראי מחולף בחליפות ומעונב בעניבות תחת הכותרת **"הממשלה הפלסטינית".**

**אי בהירות זו, במתכוון או בתמימות, הינו כלי בשירות גורמים בעלי אינטרס, שבונים עליו על מנת להסיט את דעת הקהל לעבר המסקנה המתבקשת מבחינתם.** אותו נרטיב מייצר מציאות אלטרנטיבית המשרתת את מטרותיהם של גורמים אנטי-ישראלים בארץ ובעולם ומבקשת להעלים מעיני הציבור את זהותו האמיתית של הפרטנר המיועד.

ובכן, **"טרוריסטים בשירות הציבורי"** מבקש להעניק מסגרת לדיון בדבר הרשות הפלסטינית. בעזרת עובדות קשיחות, הנייר נותן כלים להתמודד עם שאלות מהותיות על הפרק, כדי להבין את טיבה האמיתי של הרשות ואת מיקומה ביחס למאבק המזויין, קרי הטרור הפלסטיני כנגד קיומה של מדינת ישראל. עוד הרבה לפני הדיון על הפרטים, ראשית יש להציב רף מינימום לשיח בדמות הסכמה על המציאות כפי שהיא, ולא כפי שמבקש נרטיב המציאות האלטרנטיבית לתאר. האם הרשות הפלסטינית מקיימת מאבק מזויין ורצחני השם למטרה את חייהם של ישראלים חפים מפשע, או האם מדובר בגוף כפי שמתאמצים לציירו – ממשלה אזרחית שיש לישראל עמה מחלוקות טכניות לגבי סידורי טריטוריה כאלה ואחרים?

נייר זה מבהיר כי **בניגוד לסברה הרווחת, הרשות הפלסטינית מתפעלת מערך טרור משומן ומשתלם באופן שאינו מבייש לשכות תעסוקה במדינות מן השורה.** הרשות הפלסטינית משלמת במישרין ובאמצעות אש"ף משכורות למחבלים הכלואים בבתי כלא בישראל ולמשפחות מחבלים הרוגים. תוך שימוש בהילה שיש סביב אותם מחבלים ובדימוי הנרטיבי הציבורי שלהם כגיבורים לאומיים, הרשות מעודדת הן רטורית, הן חינוכית והן כלכלית רצח חפים מפשע.

**הרשות מקציבה כמיליארד ש"ח בשנה לטובת מנגנון מימון הטרור והעסקת מחבלים משוחררים.** לאורך השנים 2013-2020 סכום זה היה שווה ערך בממוצע לכ-7% מתקציב הרשות, או כמעט מחצית מכלל סיוע החוץ שהיא מקבלת. מסכומי העתק הללו נהנים כ-5,000 אסירים בפועל, כ-7,200 אסירים משוחררים ו-37,500 משפחות "שהידים" ופצועים. בנוסף, אסירים משוחררים זכאים לביטחון תעסוקתי לכל החיים, בין היתר כולל ביטוח בריאות וטיפולי שיניים חינם, וסבסוד מלא להשכלה ולתכניות הכשרה מקצועית.

מדיניות זו הינה נגזרת ישירה של המחוייבות של הרשות הפלסטינית למאבק הפלסטיני בעצם קיומה של מדינת ישראל וברעיון הציוני עד הגשמת היעד הלאומי העליון – הקמת מדינה פלסטינית עצמאית במקום מדינת ישראל. מחבלי חמאס כמו פת"ח, תושבי עזה כמו תושבי יו"ש ומזרח ירושלים, פלסטינים כמו ערבים אזרחי ישראל, טרור חובבני כמו טרור מאורגן – כולם מתוגמלים באופן זהה על ידי הרשות. לא כל שכן, הדימוי של הטרוריסט הפלסטיני בתור "זאב בודד", או צעיר מתוסכל שלא נותר לו מה להפסיד, מתנפץ כאשר שמים את הטרור הפלסטיני בהקשר רחב – במסגרת **המאמץ הממוסד של הרשות ואש"ף לשדל פלסטינים לבצע טרור נגד ישראלים באמצעות תמריצים כספיים מובטחים מראש.**

אם כן, **הרשות הפלסטינית מציעה לפלסטיני הממוצע מסלול קריירה משתלם – רצח ישראלים – אשר יעניק לו ולמשפחתו ביטחון כלכלי למשך שארית חייהם.** מסלול זה מציע בשיאו שכר גבוה פי 8 משכר המינימום הממוצע ביו"ש ובעזה, או פי 4 מההכנסה החודשית לנפש של הפלסטיני הממוצע. סכומים אלה הולכים וגדלים בהתאם לנזק שגרמה פעולת הטרור – כלומר בהתאם לשנות המאסר שנגזרו על המחבל. בנוסף, מסלול זה מייצר כדאיות לבחור בעדיפות גבוהה במסלול זה על פני קריירה מסוג אחר. במקום לייצר מקומות עבודה בסקטור התיירות, החקלאות או היצרנות, הרשות מייצרת מקומות עבודה בסקטור הטרור. **כך מתמרצת הרשות הפלסטינית את המאבק המזויין כנגד חייהם של ישראלים, באופן שאיננו שונה מהותית מהמאבק שמנהל נגדם ארגון חמאס – רק שונה בשיטת הביצוע.**

בניגוד לשיטת טרור זו, דמוקרטיות כגון ישראל מתבססות במהותן על אכיפת משילות ועל שליטה במנגנון החוק והסדר. הדבר מתבטא בכך שפעולות התקפיות כלשהן באופן ספונטני על ידי אזרחים מן השורה או באופן מאורגן על ידי התארגנויות צבאיות-למחצה שאינן כוחות אכיפת החוק הסדורים של הממשל המרכזי הינן מחוץ לחוק – וודאי שאינן מעודדות ומתומרצות "על פי גולגולת" על ידי השלטון. לא כל שכן, חיילים ועובדי מגנוני הביטחון בדמוקרטיות אינם נקראים לפגוע אקראית במטרות אזרחיות, וודאי שאינם מתומרצים לעשות זאת, ובמקרה של חריגה מהפקודות הדבר עלול לגרור השלכות פליליות או משמעתיות. אין הדבר דומה בתכלית לפעולה סדורה של צבא מול צבא, ואין המשמעות המהותית של הדבר תלויה כלל וכלל באימוץ נרטיב פוליטי זה או אחר. **שיטת פעולה זו איננה מעולמות התוכן של דמוקרטיות מבוססות חוק וחירות, שעוצמתן הצבאית מיועדת בראש ובראשונה לשמירה על השלום, החוק והסדר.**

קצרה היריעה מלסקור את כלל הפעילות הלעומתית והאנטי-ישראלית, ואף אנטישמית שמתפעלת הרשות הפלסטינית. מהסתה וחינוך לשנאת ישראל ושנאת העם היהודי בכל רבדי מערכת החינוך, דרך שיתוף פעולה הדוק עם תנועת ה-BDS ודה-לגיטימציה בארגונים בינלאומיים, ועד הפרה שיטתית של הסכמי אוסלו באמצעות הרחבת הכוח החמוש ותביעות בבית הדין הבינ"ל בהאג. נייר עמדה זה אם כן יתמקד בטפח אחד מתוך אותו מנגנון שמטיל ספק רב בכוונות השלום של הרשות הפלסטינית.

כבדרך כלל, המציאות מורכבת יותר מחלוקה דיכוטומית בין מחנה השלום למחרחרי מלחמה. בתוך השיח הציבורי בישראל כלפי הרשות הפלסטינית, המסר שנייר עמדה זה מבקש להעביר הוא ש**אי עמידה על טיבה האמיתי של הרשות יוצר מצג שווא של גוף טרור משומן, מנופח ועתיר תקציבים בכסות תמימה של ממשלה אזרחית.** נתונים אלה, לכאן ולכאן, צריכים לעמוד בבסיס כל שיח מדיני, ביטחוני ואזרחי כלפי הרשות הפלסטינית. **ללא קשר למסקנה הנגזרת מהנתונים** – יש או אין פרטנר – **על הדיון להתבסס על המציאות כפי שהיא.**

מטרת העל של הרשות – השמדת ישראל או לכל הפחות כרסום באיתנותה ובביטחון אזרחיה – מוצאת ביטוי במדיניות זו שעיקרה **"לפגוע בתור מקצוע".**

# **רציונל**

על מנת להבין מדוע הרשות הפלסטינית מתמרצת טרור נגד ישראלים באמצעות משכורות למחבלים והעסקתם, יש לרדת לשורש הרציונל בבסיס הנרטיב והאידיאולוגיה הפלסטיניים.

העיקרון המייסד של אש"ף, וכפועל יוצא מזה של הרשות הפלסטינית, הינו **ביטול הציונות ובסופה של דרך, הקמת מדינה פלסטינית תוך חיסול מדינת ישראל,** כך קובעת למשל האמנה הפלסטינית שפירסם ארגון אש"ף ב-1968. על פי האמנה, הציונות היא תנועה כובשת ולא חוקית; אש"ף הדגיש לפיכך את שאיפתו לבטל את קיומה של מדינת ישראל בארץ ישראל, בנימוק שהיהדות היא דת ולא לאום, ולפיכך אינה זכאית להגדרה עצמית. דרישת ישראל לבטל את האמנה או חלקים ממנה במעמד החתימה על הסכמי אוסלו מעולם לא התמלאה, וכיום היא עדיין מהווה את המסמך המכונן של הרשות הפלסטינית ואש"ף.[[1]](#endnote-1)

לא רק יו"ר הרשות הקודם יאסר ערפאת הדגיש מטרות אלה, אלא גם היו"ר הנוכחי, מחמוד עבאס. כך למשל התבטא ב-2013: "כל המקומות הקדושים שלנו עודם תחת כיבוש, ועד כה לא שחררנו אף שעל מהאדמה הפלסטינית. כל האדמה הפלסטינית כבושה – עזה כבושה, הגדה כבושה, אדמת 48' כבושה וירושלים כבושה."[[2]](#endnote-2)

כאמצעי למטרה זו, אש"ף והרשות דוגלים בקיום מאבק רב פנים, ובכלל זה מאבק אלים כנגד ישראל – כלומר, הפעלת טרור כנגד חפים מפשע אזרחים וחיילים ישראלים. בשפה האנגלית, מעבירה הרשות מסרים ברוח פייסנות בינלאומית וכנגד הטרור, למשל: "אנחנו, מדינת פלסטין, משוכנעים שיש להילחם בכל מקום בטרור, ויש לנו לפחות 83 פרוטוקולים עם מדינות שונות ברחבי העולם כדי להילחם באלימות ובטרור" (2017)[[3]](#endnote-3). יו"ר הרשות עבאס מתחייב בראיונות מסויימים כלפי העולם שלא יתיר אינתפיאדה חמושה וקורא למאבק שחרור לא דרך לוחמה צבאית, אלא בדרך שלום ובדרך הדרגתית, לאור כשלון הלוחמה המזוינת עד תהליך אוסלו.[[4]](#endnote-4) כלפי פנים, עבאס משדר מסרים הפוכים, כמו דברים אלה שנשא ב-2019: **"ניכנס לירושלים – מיליוני לוחמים! לא נקבל את הצגתם של השהידים בתור טרוריסטים.** אלה השהידים של המולדת. לא נוריד אגורה משכרם... הם הדבר המקודש ביותר שיש לנו."[[5]](#endnote-5)

ואכן בפועל, **הרשות משדלת הן רטורית והן מעשית את הפלסטיני הממוצע לבחור בטרור,** בכך שהיא:[[6]](#footnote-1)

* נמנעת מגינוי פיגועי טרור שבהם נרצחו ישראלים (חלקם ממש בימים שפורסמו הודעות סותרות בשפה האנגלית);
* מסיתה לטרור במערכת החינוך החל בגיל הרך, דרך בתי ספר וקייטנות קיץ ועד ההשכלה הגבוהה;
* מהללת את "השהידים", מחבלים שחוסלו בזמן ביצוע פעולת טרור, כולל ב"יום השהיד הפלסטיני" השנתי ב-6 בינואר, בתור "נרות המאירים את דרכנו", ואף קוראת על שמם רחובות, כיכרות ובתי ספר ושותלת עצים לזכרם – ביניהם טרוריסטים בולטים כגון פתחי שקאקי (לשעבר מזכ"ל הג'יהאד האסלאמי) ודלאל מוגרבי (שהשתתפה בפיגוע "אוטובוס הדמים" בכביש החוף ב-1978 שבו נרצחו 37 ישראלים), ומחבלים כגון בילאל עדנאן רווג'בה, שוטר פלסטיני שביצע פיגוע ירי ב-2020;[[7]](#endnote-6)
* נמנעת מלכלול את ישראל במפות הרשמיות ובמקומה מציינת את "מדינת פלסטין";
* מעל הכל, מפעילה את אחד ממנגוני מימון הטרור הנרחבים והמתוקצבים בעולם.

חשוב מכך, **הרשות במהותה כפופה לאש"ף** שהוכר בתור "הנציג הבלעדי של העם הפלסטיני" על ידי הליגה הערבית והאו"ם ב-1974, כמו גם על ידי ישראל וארה"ב ב-1993 במסגרת הסכמי אוסלו. כפיפותה זו של הרשות לאש"ף מודגשת בנוסח הסכמי אוסלו, בין היתר בשל התייחסות לרש"פ בתור "המועצה הנבחרת" שהינה חסרת סמכות בענייני חוץ (סעיף 9) ומשמשת במהותה לניהול ממשלי של ענייני הפנים בתחומי השיפוט שלה. מתוך היגיון זה, ההסכמים נחתמו בין ממשלת ישראל לבין אש"ף, ולא מול הרשות.

**למראית עין, לעומת זאת, אש"ף ותחתיו הרשות נקטו בקו פרגמטי יותר של ריאל-פוליטיק כלפי ישראל והציונות מאשר ארגון חמאס וארגונים קיצוניים אחרים.** הוא חתם מול ישראל על הסכמי שלום, מנגנוני הביטחון של הצדדים מקיימים שיתוף פעולה ועל פי התפישה המקובלת, הרשות נמנעת במהותה משימוש בטרור ובאלימות להשגת מטרותיה. הדבר חיזק את תדמית "ברירת המחדל" של הרשות, הבחירה הפחות רעה מבין יתר הגופים הפלסטיניים, גוף "מתון" ו"פרגמטי" אשר ניתן לנהל מולו עסקים. תפישה זו התחזקה עם מידור חמאס ממנגנוני הרשות לאחר נצחונו בבחירות 2006 למועצה הפלסטינית, ומסגור הזירה הפלסטינית מחדש בין פתח והרשות הפלסטינית בתמיכת הקוורטט והמערב אל מול חמאס והג'יהאד האסלאמי בתמיכת איראן.

אך תמונה זו מתערערת לחלוטין כאשר ראשית, עומדים על טיב המניעים לאותה פרגמטיות זמנית, ושנית, בוחנים את התנהלות הרשות בפועל. ראשית, זוהי **"תורת השלבים"** שהובילה את אש"ף לאימוץ תדמית בינלאומית רכה – מפאת חוסר היכולת להביס את ישראל צבאית במכה אחת, תורה זו דוגלת בהגעה ליעד הלאומי הפלסטיני על גבי כלל פלסטין המנדטורית כולל מדינת ישראל באופן הדרגתי, מבלי לוותר על "ההתנגדות" כאמצעי עליון להשגת המטרה.[[8]](#footnote-2) שנית, **גיוס מגנוני הרשות למאבק בישראל,** החל מהסתה אנטישמית ואנטי-ציונית קשה במערכת החינוך, דרך דה-לגיטימציה במוסדות האו"ם ושותפות למפעל החרם של ה-BDS ועד עידוד מאבק עממי באמצעים פשוטים – בקבוקי תבערה, אבנים, סכינים ואחרים – מעיד על היוותרות הרשות גורם המהווה סכנה ביטחונית אסטרטגית מהותית כלפי ישראל וגורם המעודד מאבק אלים בה ובאזרחיה.

מנגנון מימון הטרור והעסקת המחבלים, הידוע בכינויו באנגלית "Pay for Slay", עומד כגדול האותות המעידים על כך שמדיניות הטרור חקוקה עמוק בבשרה ובפועלה של הרשות. זהו מפעל שהחל באש"ף בשנת 1965 ונמשך לתוך תקופת הסכמי אוסלו עם ישראל ועד היום, תוך בנייה על הילת הגבורה סביב תדמית ה"אסיר" (בפרשנות הערבית, משמעות המילה היא "שבוי מלחמה") וה"שהיד" כחלק מרכזי במאבק האלים הפלסטיני כנגד ישראל.

**הרשות הפלסטינית מצהירה בגלוי על מדיניות זו**

מדיניות זו איננה מוסתרת במחשכים. היא חוקקה בהליך חוקי מתאים, ומהווה מדיניות פלסטינית גלויה וברורה. מיו"ר הרשות הפלסטינית מחמוד עבאס דרך חברים בממשלה הפלסטינית ועד יועצים ופקידים, אנשי הרשות מתבטאים בבירור בדבר מדיניות זו מעל במת האו"ם, בכנסים פתוחים ובהצהרות לתקשורת.

ראש הרשות הפלסטינית מחמוד עבאס (אבו מאזן) התבטא בסוגיה לא פעם, והצהיר בגלוי שאין בכוונתו להפסיק את תשלום קצבאות ל"שהידים" ולאסירים גם אם ייאלץ לשלם על כך בכיסאו, כולל בפני יועץ הנשיא טראמפ דאז ג'ארד קושנר. כך הדגיש גם ב-2018: **"השהידים ומשפחותיהם הם מקודשים, וכך גם הפצועים והאסירים. לכולם עלינו לשלם. משכורות השהידים, האסירים והפצועים שלנו הן קו אדום. הם [ישראל] לוחצים עלינו בכל האמצעים – 'אסור לכם לשלם את זה'. הם אפילו יקזזו מהכספים שלנו שנמצאים אצלם את הסכום שאנחנו משלמים לשהידים. לא ניתן לזה לקרות. גם לו היה נותר בידינו גרוש אחד בלבד – הוא עבורם ולא עבור האנשים החיים."[[9]](#endnote-7)** הוא הגדיר את תשלומי המחבלים והעסקתם כנושא "בראש סדר העדיפויות הפלסטיני" ושיבח את המחבלים בתור "חלוצים" ו"כוכבים בשמי המאבק של העם הפלסטיני". **הוא אף קבע את מטרת מפעל זה כ"סולל את הדרך לשחרור פלסטין".[[10]](#endnote-8)** ב-2020 התרעם נגד הקפאת הכספים מצד ישראל: "אנו נשבעים לשהידים הנכבדים שלנו ולאסירים הגיבורים שלנו – [הישראלים] ביקשו מהבנקים לא לשלם לאסירים, [אבל] אנו נשלם לאסירים, על אפם ועל חמתם!"[[11]](#endnote-9)

ב-2019 הצהיר הנשיא עבאס **מעל במת העצרת הכללית של האו"ם:** “We say to them, to the families of the Martyrs, that we will defend their rights regardless of the price we’ll have to pay. I won’t submit to what Israel has requested. Even if I’m left with one penny, I’ll pay it to the families of the Martyrs, to the prisoners, and to the wounded, and I won’t withhold this from them.”[[12]](#endnote-10)

ב-2018 התבטא גם מנהל הרשות לענייני האסירים והמשוחררים, השר עיסא קראקע בסוגיה: "**אצטט את דברי הנשיא עבאס: 'אפילו עד היום האחרון מחיי, לא נפסיק את התמיכה הזו, זה חשוב'**… המשפחה של כל אסיר פלסטיני מקבלת סיוע סוציאלי. **אנו גאים בכך**, לא מתביישים בכך, ואומרים זאת בגלוי, כי **זו חובתנו הלאומית, האנושית והמוסרית,** וחובת המאבק. **זה נתמך מההנהגה ומהממשלה הפלסטינית.**"[[13]](#endnote-11)

בתקשורת הפלסטינית מצוטטים לעיתים קרובות בכירים פלסטינים שמדברים בגלוי על מדיניות מוצהרת זו. כך למשל, ב-12 דצמבר 2013 פירסמה WAFA, סוכנות הידיעות הרשמית של הרשות, מאמר מאת השופט עלי אבו דיאכ, ראש המשרד לייעוץ ולחקיקה – גוף ממשלתי של הרשות המספק ייעוץ בענייני חקיקה. דיאכ תיאר כיצד ראש הממשלה הפלסטיני דאז ראמי חמדאללה פירסם את החוק המתוקן בענייני האסירים הפלסטינים, ועמד על החשיבות שבהוספת תקנות חדשות אשר הסדירו את עניין משכורות האסירים המשוחררים כמו גם דרגות העסקתם. הוא הדגיש שלפני אותו תיקון, במצב הקודם הרשות "הפסיקה את תשלום המשכורות כאשר האסיר מסיים את תקופת המאסר, והדבר לא טיפל בעניין משכורות האסירים המשוחררים, ספיגתם למגננון השירות הציבורי, ודרגות התעסוקה שלהם לאחר שחרורם מהשבי. הדבר היווה אתגר משמעותי עבור הממשלה הפלסטינית החדשה, אשר הבינה את החשיבות בהסדרת עניין זה במאבק הלאומי, והצורך לעגן בחוק את עניין משכורות האסירים, דרגתם, והפרוצדורות לקליטתם בשירות הציבורי לאחר שחרורם."

כך גם התבטא קדרי אבו-בכר, ראש הרשות לטיפול בענייני האסירים של הרשות הפלסטינית, ביולי 2021: "עמדתנו בעניין תשלום המשכורות והקצבאות לאסירים ולמשפחותיהם נותרה בעינה. זוהי זכותם, אשר מעוגנת בכל האמנות וההסכמים הבינלאומיים, משום שהאסירים שלנו הינם אסירים של תנועת שחרור ולוחמי חופש."[[14]](#endnote-12)

**סיכום**

כל האמור לעיל מפריך מן היסוד את התדמית הרכה של הרשות הפלסטינית כ"ממשלה פלסטינית" אזרחית ובירוקרטית שיעדה מסתכם בנסיגה ישראלית לקווי 67' וכפועל יוצא מכך מעודדת גישה מתונה ששוללת את ההתנגדות האלימה כלפי ישראל. מתוך הבנת הרציונל בבסיס הריאל-פוליטיק של הרשות ומתוך ניתוח ההשקעה בפועל בהסתה אנטישמית ואנטי-ישראלית, בדה-לגיטימציה מדינית לישראל ומעל הכל, במיזם הכלכלי האדיר לעידוד ותמרוץ טרור נגד ישראלים חפים מפשע, הרשות מוכיחה את היותה סכנה ביטחונית עבור ישראל ושחקן מרכזי בהתנגדות האלימה לעצם קיומה. בכך **עונה הרשות להגדרה הישראלית והעולמית של ארגון טרור, ומהווה שחקן פעיל במאבק המזויין הפלסטיני כנגד ישראל.**

על רקע זה, הטרור נתפס ככלי מרכזי בשירות מטרת אש"ף והרשות הפלסטינית להקים בסופה של דרך מדינה פלסטינית עצמאית במקום מדינת ישראל. הרציונל העמוק בבסיסו הינו הפעלת לחץ על ממשלת ישראל ודיכוי המורל של הציבור הישראלי באמצעות מאבק אלים ומזויין. במסגרת זו, **מנגנון מימון הטרור והעסקת המחבלים מהווה בעיני הרשות נדבך חשוב בשימור מנוע הטרור.**

# **חוקי הרשות הפלסטינית בעניין משכורות מחבלים ומשפחות ה"שהידים"**

הרשות עיגנה את תשלום המשכורות למחבלים כלואים ומשוחררים בסדרה של חוקים וצווים ממשלתיים, במיוחד **חוקים מס' 14 ו-19 מ-2004 וחוק מס' 1 מ-2013.** על פי חוקים אלה האסירים הם “מגזר לוחם, וחלק בלתי נפרד מרקמת העם הפלסטיני”, ויש להבטיח את הזכויות הכספיות של האסיר ומשפחתו. הרשות תעניק את הקצבה לכל אסיר ללא אפליה – קצבה חודשית במשך שנות המאסר, ומשכורות ומשרות לאחר השחרור. האסירים זכאים גם לפטור מתשלום עבור חינוך וטיפול רפואי, ולהכשרה מקצועית.

על פי החוק ברשות הפלסטינית, כל הפלסטינים הכלואים בבתי הכלא של ישראל בגין ביצוע מעשי טרור, ובכלל זה הערבים אזרחי ישראל ותושבי מזרח ירושלים, כלולים ברשימת הזכאים למשכורת חודשית מהרשות הפלסטינית. יש לציין, כי אסירים המרצים עונש מאסר על עבירות אזרחיות כגון גניבת מכוניות אינם זכאים לקצבה זו. מחבלים מירושלים ומקרב ערביי ישראל מקבלים שכר מעט גבוה יותר.

יתרה מזאת, **על מנת לעודד פעולות טרור קטלניות יותר כנגד ישראלים, המשכורת החודשית לאסירים בפועל, המענקים לאסירים משוחררים, ההטבות לבני משפחות המחבלים הכלואים והענקת הדרגה האזרחית או הצבאית למחבלים מחולקים לפי שיטה מדורגת על פי ריצוי שנות המאסר בפועל.** שנות מאסר ממושכות יותר מזכות את האסיר בקצבה גבוהה יותר.למשל,על פי החלטות הממשלה הפלסטינית, הקצבה לאסיר ב-3 השנים הראשונות למאסרו עומדת על 1,400 ש"ח בחודש, והחל מהשנה ה-30 למאסרו – 12,000 ש"ח מדי חודש.

בהינתן שההכנסה החודשית לנפש ברשות הפלסטינית ובעזה עומדת בממוצע על כ-2,987 ש"ח, **הכנסתו של מחבל בשנת המאסר ה-30 שלו ומעלה גבוהה פי 4 מההכנסה החודשית לנפש של הפלסטיני הממוצע, ופי 8 משכר המינימום הממוצע ביו"ש ובעזה** (ש-27% מהפלסטינים השכירים מרוויחים פחות ממנו). **כבר מהשנה ה-5 למאסרו, מחבל מרוויח למעלה מהשכר הממוצע בקרב הפלסטינים והרבה מעל לשכר המינימום.[[15]](#endnote-13)** בנוסף, **זהו אחד משיעורי השכר הגבוהים בעולם:** סכום זה מהווה **הכנסה שנתית על סך 44,100 דולר – רק ב-8 מדינות בעולם ההכנסה הממוצעת לנפש גבוהה יותר.**[[16]](#endnote-14)

לפי השיטה המדורגת, כל מחבל משוחרר שריצה שנת מאסר ומעלה זכאי ל**מענק שחרור חד פעמי** על פי הזמן שריצה בכלא, שנע **בין 1,500 ללא פחות מ-25,000 דולר.**

בנוסף, לפי השיטה המדורגת כל מחבל משוחרר שריצה 5 שנות מאסר ומעלה זוכה לדרגה אזרחית או צבאית, מראש מחלקה ועד שר בדרגות האזרחיות, ומסגן לאלוף עם בכירות בדרגות הצבאיות.

יתרה על כן, מגיעה לאסירים ביטחוניים ולאסירים משוחררים שורה של הטבות סוציאליות. חוק הרשות קובע כי **האסיר וילדיו ייזכו לגישה לחינוך** (ככל הנראה השכלה יסודית-תיכונית לילדים והשכלה אקדמית לאב), **מימון מלא לשכר הלימוד בבתי ספר ובאוניברסיטאות** כמו גם **מימון מלא לביטוח בריאות וכיסוי מלא על שכר לימוד של כל תכניות ההכשרה המקצועיות שמציע הגוף הרשמי הרלוונטי** (סעיף 6 לתיקון משנת 2013).

ככלל, **על פי נתוני הבנק העולמי, המגזר הציבורי ברשות נהנה משיעורי שכר מופרזים לעומת כלל הציבור.** למשל, במדידה של שכר שנתי ממוצע במגזר הציבורי לעומת התל"ג לנפש הכללי, ניתן לראות שבשנת 2013 עמדה ההכנסה השנתית לנפש עבור עובדים במגזר הציבורי ברשות על 11,059 דולר, **סכום הגבוה פי 3.5 מהתל"ג הפלסטיני לנפש** באותה שנה.[[17]](#endnote-15) **ועדיין, המשכורת למחבל בשנת המאסר ה-30 ומעלה שלו גבוהה כמעט פי 4 מסכום זה.** שכר זה גבוה משמעותית גם משכר הבסיס של עובדי הדרג הנמוך ברשות כדוגמת שומרים ושליחים (1,250 ש"ח בחודש), משלוש הדרגות הבאות, שכוללות מקצועות הנדסיים ורפואיים (עד 2,000 ש"ח בחודש), סגני שרים (כ-4,000 ש"ח בחודש), ואף לאנשי הרשות השופטת (כ-5,500 ש"ח לתובע זוטר; 6,200 לשופט שלום; 11,250 לנשיא בית המשפט העליון).[[18]](#endnote-16)

**הבנק העולמי מצא שההוצאות על משכורות במגזר הציבורי כפונקציה של התל"ג ברשות הפלסטינית הן מהגבוהות בעולם, ועומדות על 17%,** בעוד שברוב מדינות העולם הוצאה זו אינה עולה על 10%. הגורם המרכזי האחראי לשיעור אסטרונומי זה הינו המשכורות הגבוהות, בפרט לסגל הממשלה המרכזית, ולא גודל המגזר הציבורי. למעשה, גם אם כוללים את עובדי חמאס, המועסקים בממשלה המרכזית מונים פחות מ-5% מהאוכלוסיה, שיעור נמוך משמעותית מהמקביל לו ברוב המדינות. מנגנון מנופח זה שודרג עם השנים בהעלאות שכר (8.4% ב-2004 ו-12.3% ב-2006), וקידום אוטומטי בדרגה הגורר עלייה למדרגת שכר גבוהה יותר. **הפער בין משכורות העובדים בשירות הציבורי ברשות הפלסטינית לבין האוכלוסיה הכללית גבוה בהרבה מכל איזור בעולם מלבד אפריקה,** וגבוה אף מהפער הממוצע ברחבי המזרח התיכון. הבנק העולמי קבע כי "בקצב הנוכחי, תשלומי השכר ברשות הפלסטינית אינם ברי קיימא באופן ברור".[[19]](#endnote-17) המשכורות האסטרונומיות למחבלים מהוות מרכיב מרכזי בסכומי העתק הללו ומגבירות את הפער החברתי ברשות באופן שמתמרץ פלסטינים לבחור בטרור כמסלול קריירה בטוח יותר.

להלן טבלת הקצבאות המדורגות המלאה על פי חוק הרשות הפלסטינית:

|  |  |  |  |
| --- | --- | --- | --- |
| שכר חודשי בהתאם למשך המאסר | | מענקים לאסירים משתחררים | |
| משך המאסר בשנים | **שכר חודשי בשקלים** | **מספר השנים בכלא** | **היקף התשלום בדולרים** |
| עד 3 | 1,400 | **1-3** | 1,500 |
| 3-5 | 2,000 | **3-5** | 2,500 |
| 5-10 | 4,000 | **5-8** | 3,500 |
| 10-15 | 6,000 | **8-11** | 4,500 |
| 15-20 | 7,000 | **11-15** | 6,000 |
| 20-25 | 8,000 | **15-18** | 8,000 |
| 25-30 | 10,000 | **18-21** | 10,000 |
| מעל 30 | 12,000 | **21-25** | 12,000 |
|  |  | **25-30** | 15,000 |
|  |  | **30 ומעלה** | 25,000 |

**שכר חודשי – אסירים משוחררים**

**מפתח לקידום עובדים בהתאם לדרגתם הצבאית**

|  |  |  |
| --- | --- | --- |
| מספר השנים בכלא | דרגה אזרחית | דרגה צבאית |
| 5-6 שנים | ראש מחלקה | סגן |
| 6-8 שנים | מנהל דרג 3 | סרן |
| 8-10 שנים | מנהל דרג 2 | רב-סרן |
| 10-15 שנים | מנהל דרג 1 | סגן אלוף בכיר |
| 15-20 שנים | מנהל כללי | אלוף משנה |
| 20-25 שנים | עוזר תת-שר | תת-אלוף |
| 25-30 שנים | תת-שר | אלוף |
| 30 ומעלה שנים | שר | אלוף עם בכירות |

**דוגמאות למחבלים ולמשפחות "שהידים" הזכאים לקצבאות**

בין המחבלים המקבלים הטבות אלה:

* **עומר אבו ג'לאל,** שרצח את בני משפחת סלומון וצפוי לקבל כ-6.6 מיליון ש"ח במהלך חייו;
* **עבד אלחכים עאסי,** שרצח את הרב איתמר בן גל וצפוי לקבל סכום דומה;
* **כארם פאתחי לוטפי ראזק** שרצח את בני הזוג הנקין ונדון ל-2 מאסרי עולם ועוד 30 שנה, וצפוי לקבל כ-6.1 מיליון ש"ח במהלך חייו;
* **מאהר חמדי אל-השלמון** שנדון ל-2 מאסרי עולם על רציחתה של דליה למקוס בפיגוע דריסה ודקירה וצפוי לקבל 5.7 מיליון ש"ח במהלך חייו;
* **אמג'ד עווד וחכים עווד** שרצחו את חמשת בני משפחת פוגל מהיישוב איתמר ונדונו ל-5 מאסרי עולם ול-7 שנות מאסר נוספות, צפויים לקבל כ-6.9 מיליון ש"ח במהלך חייהם.

**תקנות אש"פ בדבר משפחות "שהידים" ופצועים**

לצד זה, תקנות אש"ף קובעות שמשפחות ה"שהידים" יתוגמלו גם הן. חלל נשוי איש הכוחות הביטחון שמבצע פיגוע טרור נגד ישראלים ונהרג בעת הפעולה, משפחתו תתוקצב ב-1,300 ש"ח בחודש בנוסף לקצבת בן/בת זוג וקצבת ילדים, וחלל שהינו אזרח לא נשוי, משפחתו תקבל 400 ש"ח בחודש.

**"המוסד לטיפול במשפחות השהידים והפצועים"** של אש"ף, אשר אמון על מנגנון זה, מאשש שמטרתו הינה תמרוץ כלכלי של פעולות טרור, עידוד המאבק המזוין הפלסטיני בישראל, ותוך כך אף **נמנע מלקרוא לישראל בשמה** אלא מכנה אותה 'הישות הציונית':

"מטרות המשרד: המוסד חותר להבטיח חיים מכובדים עבור כל משפחות השהידים והפצועים אשר נפגעו כתוצאה מהשתתפותם במהפכה הפלסטינית או שנפגעו כתוצאה מהמהפכה, כך שיהיה באפשרותם לחיות בנחת בתוך החברה. זאת, מבלי אפליה על בסיס השתייכות פוליטית או אידיאולוגית, ובאמצעות מתן גישה לתכניות סוציאליות, בריאות, שיקום ופיתוח למשפחות השהידים, לפצועים, ולמשפחות קורבנות המלחמה עם הישות הציונית." (2014)

להלן טבלת ההקצאות המלאה למשפחות מחבלים הרוגים ופצועים:

|  |  |  |  |  |  |
| --- | --- | --- | --- | --- | --- |
| הקצאות כספיות למשפחות החללים והפצועים בשקלים | | | | הקצאות כספיות למשפחות החללים והפצועים בשקלים | |
|  | **בסיס** | **תוספת לבן/בת זוג** | **תוספת לכל ילד** | **דרגה** | **היקף ההקצאה** |
| חלל נשוי (איש כוחות הביטחון) | 1,300 | 100 | 25 | **טוראי** | 1,300 |
| חלל לא נשוי | 1,000 |  |  | **רב”ט** | 1,380 |
| אישה נשואה שנפלה חלל | 1,000 |  |  | **סמל** | 1,460 |
| חלל אזרח נשוי | 650 | 100 | 25 | **סמל ראשון** | 1,540 |
| חלל אזרח לא נשוי | 400 |  |  | **רב-סמל** | 1,670 |
| אישה אזרחית שנפלה חלל | 400 |  |  | **רב-סמל ראשון** | 1,800 |
|  |  |  |  | **סגן-משנה** | 1,930 |
|  |  |  |  | **סגן** | 2,060 |
|  |  |  |  | **סרן** | 2,260 |
|  |  |  |  | **רב-סרן** | 2,540 |
|  |  |  |  | **סגן-אלוף** | 2,790 |
|  |  |  |  | **אלוף-משנה** | 3,290 |
|  |  |  |  | **תת-אלוף** | 3,590 |
|  |  |  |  | **אלוף** | 3,990 |

# **חוקי הרשות הפלסטינית בעניין העסקת מחבלים: טרוריסטים כעובדי ציבור**

לא זאת בלבד שהרשות משלמת משכורות חודשיות למחבלים ולמשפחותיהם, אלא שהיא גם **סופגת אסירים משוחררים למנגנוני הרשות בתור עובדי ציבור.**

על פי חוק הרשות הפלסטינית, תקנה מס' 1 (2013) על התיקון לחוק האסירים והאסירים המשוחררים מס' 19 (2004), סעיף 5:

1. **The State [The Palestinian Authority] will guarantee employment to released prisoners,** according to criteria that take into consideration the number of years spent in prison, the prisoner's level of education and his employability.
2. **Released prisoners will be given priority in annual job placements in all State institutions, according to the laws that are in force.**
3. If the State is unable to guarantee the prisoners employment according to the previous sub-article, it will be obligated to do as follows:
   1. **Pay a monthly salary** to every released male prisoner who spent five to ten years in prison and every released female prisoner [who spent] two to five years in prison.
   2. […]
   3. A male prisoner who was incarcerated for ten years or more, and a female prisoner who was incarcerated for five years or more, will be given a salaried position in a State institution, without detracting from the rights of the released prisoners [employed as] civil servants.

סעיף 8 קובע:

1. The State [The Palestinian Authority] will continue paying the salaries of released prisoners [employed as] civil servants.
2. If the salary of a released prisoner [employed as] a civil servant is lower than the salary he received in prison, the State will make up the difference.

יש להדגיש, כי הרשות מחשבת את שנות המאסר של המחבלים כשנות ותק בשירותה. כל מי שנידון ל-5 שנות מאסר ויותר זכאי למשרה, ודרגתו תהיה גבוהה יותר ככל ששנות מאסרו רבות יותר. המשמעות היא ש**הרשות נותנת עדיפות להעסקת מחבלים על פני אזרחים מן השורה שלא בחרו בטרור במנגנון הממשלתי שלה, ומהווה גוף המגייס לשורותיו טרוריסטים מורשעים כחלק בלתי נפרד מפעילותו השוטפת, כולל, באופן אבסורדי, לכוחות הביטחון הפלסטיניים** שאמונים על החוק והסדר וחלק משיתוף הפעולה המדובר עם מקביליהם הישראלים.

**היקף ההעסקה בפועל של המחבלים המשוחררים במנגנוני הרשות, בהתאם לחוק, איננו ידוע ונראה שהיה מצומצם עד לאחרונה.** רובם קיבלו את המשכורות הנאות שהובטחו להם ולא הועסקו ברשות. לדברי קדרי אבו בכר, ראש הרשות לטיפול במחבלים הכלואים והמשוחררים, במהלך 2020 יצרה מציאות זו לחץ כספי על הרשות, שכתוצאה מכך התקשתה לשלם את חובותיה לאוניברסיטאות בגין שכר הלימוד של המחבלים הכלואים והמשוחררים. כדי להתמודד עם המצוקה הקים יו"ר הרשות הפלסטינית, אבו מאזן, ועדה שתפקידה היה לבחון את האפשרות לממש את המחויבות לשלב את המחבלים המשוחררים במנגנוני הרשות, בדגש על מנגנוני הביטחון. הרציונל היה שבדרך זו רוב שכרם לא ישולם על ידי הרשות לטיפול במחבלים הכלואים והמשוחררים אלא על ידי המנגנונים בהם ייקלטו, לצד זה שאותם משוחררים לא יהיו מובטלים אלא יתקבלו למשרות ויעבדו, לפחות לכאורה.

הוועדה אכן המליצה על קליטת המחבלים המשוחררים במנגנוני הרשות, כולל במנגנוני הביטחון, ובמספר הזדמנויות אבו בכר, מחבל משוחרר בעצמו, טען שההסדר החדש עומד להיכנס לתוקף מיידית, אך לפי שעה אין בידינו אימות לכך שהמלצות הוועדה אכן מיושמות. **מימושן עלול ליצור מציאות אבסורדית, שבה המחבלים המשוחררים ממלאים תפקידים בכירים ברשות, כולל במנגנוני הביטחון, המופקדים בין היתר על המאבק בטרור.**

ראש הראשות לענייני אסירים, קדרי אבו בכר, הביע גם הוא תמיכה בקליטת האסירים המשוחררים במנגנוני הביטחון של הרשות: " אסיר שמשתחרר מהכלא מקבל משכורת של אסיר משוחרר, מבלי לעבוד ומבלי לעשות כלום. העלנו בפני הנשיא [עבאס] את הצורך לקלוט אותם, כלומר לקלוט את האסירים [המשוחררים], כדי שאף אחד לא ירגיש שהוא בדרגה גבוהה ויושב [מבלי לעשות דבר]. יש לנו [אסירים שמשתחררים] עם תעודת בגרות, תואר ראשון, תואר שני, ואפילו עם דוקטורט. **למה שלא נקלוט אותם במוסדות הרש״פ?** לפני מספר ימים הנשיא הסכים להצעה הזאת והרכיב ועדה מהדרגים הגבוהים ביותר שהעומד בראשה הוא ראש הממשלה, מחמד אשתיה, כדי להתחיל לקלוט את האסירים הללו... יש לנו בין 7,000 ל-8,000 אסירים משוחררים שמקבלים משכורת כזאת. [ניתן לקלוט אותם ב]משרות ביטחוניות במנגנוני הביטחון, או במשרדי הממשלה, במוסדות הרש״פ, וברשויות שלה."[[20]](#endnote-18)

# **נתונים**

יישומה בפועל של מדיניות זו ממחיש את היקף המאמץ של הרשות הפלסטינית לעודד התנגדות אלימה לעצם קיומה של מדינת ישראל ולמעשה **לתמרץ רצח של ישראלים חפים מפשע – כלומר, הפעלת טרור.**

כך למשל, בשנת 2018 עמד כלל התקציב של מנגנון זה של משכורות למחבלים כלואים, מחבלים משוחררים ומשפחות "שהידים" ופצועים על סך **1.237 מיליארד ש"ח,** שהיו כ-**7.4% מתקציב הרשות,** או כ-**44% מכלל תקציב סיוע החוץ** שהיא הייתה אמורה לקבל ממדינות תורמות ומגורמים אחרים. **זהו מנגנון טרור בהיקף נרחב ביותר, שמהווה נדבך חשוב ומרכזי בפעילות הכוללת של הרשות הפלסטינית.**

כיום נהנים מתשלומים אלה **5,000 אסירים ו-7,200 אסירים משוחררים, בנוסף ל-37,500 משפחות ה"שהידים" והפצועים.**[[21]](#endnote-19) [[22]](#endnote-20)

בנוסף, עבור קניות בחנות הכלא (הקנטינה) מקציבה הרשות הפלסטינית כ-3 מיליון ש”ח מדי חודש (כ-400 שקל לכל מחבל אסור לחודש).

להלן הנתונים התקציביים המלאים המשקפים את תשלומי הרשות הפלסטינית למחבלים ומשפחותיהם מאז שנת 2013 (ש"ח):[[23]](#footnote-3)

|  |  |  |  |  |
| --- | --- | --- | --- | --- |
|  | 2013 [[24]](#endnote-21) | 2014 [[25]](#endnote-22) | 2015 [[26]](#endnote-23) | 2016 [[27]](#endnote-24) |
| 1. משכורות לטרוריסטים אסירים ואסירים משוחררים | 423.8 מיליון  (סה"כ 530.5 מיליון  כולל עלויות ניהול) | 442.8 מיליון | 481.3 מיליון | 488.4 מיליון |
| 2. משכורות למשפחות ‘שהידים’ | 603.6 מיליון | 618.6 מיליון | 620.4 מיליון | 663.6 מיליון |
| סך הכול משכורות לתמיכה בטרור (שורות 2-1) | 1.0274 מיליארד | 1.0614 מיליארד | 1.1017 מיליארד | 1.152 מיליארד |
| שיעור מן התקציב של סיוע חוץ | 20% | 24% | 14.8% | 29.6% |
| שיעור מן כלל התקציב | 7% | 7% | 7% | 6.9% |
| סך הכול תקציב של הרשות הפלסטינית | 14.387 מיליארד | 14.771 מיליארד | 15.673 מיליארד | 16.577 מיליארד |
| סך הכול סיוע חוץ | 4.915 מיליארד  (4.532 מיליארד – תקציב שותף,  384 מיליון – תקציב פיתוח) | 4.402 מיליארד  (3.676 מיליארד – תקציב שותף,  726 מיליון – תקציב פיתוח) | 7.410 מיליארד  (3.120 מיליארד – תקציב שותף,  4.290 מיליארד – תקציב פיתוח) | 3.881 מיליארד  (2.925 מיליארד – תקציב שותף,  956 מיליון – תקציב פיתוח) |
| כסף שהועבר מהרשות הפלסטינית אל אש”ף  ("הוצאות מועברות") |  | 90.4 מיליון | 543.1 מיליון | 624.4 מיליון |
| סך כל ההעברות מהרשות הפלסטינית אל  "מוסדות אש"ף" |  | 328.6 מיליון | 800.9 מיליון | 898.7 מיליון |

|  |  |  |  |  |
| --- | --- | --- | --- | --- |
|  | 2017 | 2018 [[28]](#endnote-25) [[29]](#endnote-26) [[30]](#endnote-27) | 2019 [[31]](#endnote-28) | 2020 [[32]](#endnote-29) [[33]](#endnote-30) |
| 1. משכורות לטרוריסטים אסירים ואסירים משוחררים | 550 מיליון | 550 מיליון  מתוכם:  כ-230 מיליון במשכורות לטרוריסטים אסירים  כ-176 מיליון לאסירים משוחררים  כ-96 מיליון להשלמות והטבות אחרות | 517.4 מיליון\* | 448.804 מיליון\* |
| 2. משכורות למשפחות ‘שהידים’ | 687 מיליון | 687 מיליון | 148.905 מיליון\* | 148.905 מיליון\* |
| סך הכול משכורות לתמיכה בטרור (שורות 2-1) | 1.237 מיליארד | 1.237 מיליארד | 666.3 מיליון\* | 597.709 מיליון\* |
| שיעור מן התקציב של סיוע חוץ | 52.6% | 44% | 41.6% | 36.4% |
| שיעור מן כלל התקציב התפעולי | 8.1% | 7.47% | 4.06% | 3.75% |
| סך הכול תקציב של הרשות הפלסטינית | 15.1 מיליארד[[34]](#endnote-31) | 16.559 מיליארד | 16.4 מיליארד[[35]](#endnote-32) | 15.9 מיליארד[[36]](#endnote-33) |
| סך הכול סיוע חוץ | 2.35 מיליארד[[37]](#endnote-34) | 2.79 מיליארד | 1.6 מיליארד[[38]](#endnote-35) | 1.64 מיליארד[[39]](#endnote-36) |
| כסף שהועבר מהרשות הפלסטינית אל אש"ף  ("הוצאות מועברות") | 630.6 מיליון | 132.2 מיליון | 161 מיליון | 673.8 מיליון |
| סך כל ההעברות מהרשות הפלסטינית אל  "מוסדות אש"ף" | 917.4 מיליון | 419.5 מיליון | 452 מיליון | 1.01 מיליארד  (6.25% מהתקציב) |

\* נתונים משוערים חלקיים ושמרניים של המט"ל, בהסתמך על סעיפים מיועדים בתקציב הרשות הפלסטינית.

בדצמבר 2019 שולמו מראש 3 החודשים הראשונים לשנת 2020.

לשם השוואה, בשנת 2018 תקציב משרד הבריאות הפלסטיני, שמתקצב 5 מיליון תושבים, עמד על 1.787 מיליארד ש"ח (357.4 ש"ח לנפש / שנה), לעומת תקציב מנגנון הטרור, שמשרת 12,200 אסירים ואסירים משוחררים ו-37,500 משפחות "שהידים" ופצועים, חלק זעום מהאוכלוסיה – 1.237 מיליארד ש"ח (28,229.3 ש"ח לנפש / שנה).

בנוסף, על אף שהחוק קובע כי ההקצבות יחולקו “ללא אפליה”, בפועל קיצצה הרשות בדצמבר 2015 כשליש משכרם של האסירים המשוחררים מן החמאס והג’יהאד האסלאמי. מאוחר יותר, בעקבות מתיחות עם החזית העממית, הופחתו גם ההקצבות למחבלים הכלואים הנמנים על שורותיה. השר לענייני אסירים, עיסא קראקע, התרעם על כך ואמר: “לא מקובל שמשרד האוצר יקצץ במשכורות האסירים”. באמירה זאת הוכיח השר כי הרשות היא המממנת את כספי הטרור, וברצותה היא יכולה לקצץ בהם, כפי שאכן עשתה.

**הוצאות תפעול של המשרד לאסירים משוחררים**

הבירוקרטיה המסואבת של הרשות מקדישה סכומים נכבדים לתפעול מנגנון מימון הטרור עצמו. כך למשל, בשנת 2018 הוקצבו כ-19 מיליון ש"ח למשכורות לעובדי המשרד לאסירים משוחררים, בנוסף לסכומים שחלוקתם לא ברורה בין המחבלים עצמם לבין עובדי הציבור של הרשות.

**הוצאות (ש"ח) של המשרד לענייני אסירים ומשוחררים של הרשות הפלסטינית**


|  |  |  |  |  |  |
| --- | --- | --- | --- | --- | --- |
| העברות ישירות | תשלומים סוציאליים | משכורות לעובדי המשרד | הוצאות עבור שירותים וסחורות | הוצאות הוניות | סה"כ הוצאות |
| 502,697,000 | 210,822,000 | 18,974,000 | 3,694,000 | 543,000 | **736,729,000** |

מקור: המטה ללוחמה בטרור, משרד הביטחון; מתוך דו"ח ביצוע התקציב של הרשות הפלסטינית לשנת 2018 כפי שפורסם באתר משרד האוצר והתכנון הפלסטיני[[40]](#endnote-37)

# **מבנה המנגנון**

המנגנון הבירוקרטי ברשות שמפקח על יישום החוק עבר תמורות לאורך השנים, תוך הסתרה וריפוד של שחיתות בהיקף נרחב. כך למשל, בין 2014-2020 האחריות לעניין מנגנון משכורות המחבלים והעסקתם עבר בין "המשרד לענייני אסירים" של הרשות הפלסטינית לבין "הוועדה לענייני אסירים" של אש"ף ומאוחר יותר ב-2018 חזר להיות במסגרת המוסד לטיפול באסירים ובאסירים המשוחררים במסגרת הרשות. האנומליות התקציביות המשמעותיות בתקופה זו בהיקפים של מאות מיליוני ש"ח מוכיחים את השרירותיות במנגנון זה, כמו גם את העובדה שהרשות חשופה ללחצים בינלאומיים ובחלק מהמקרים נוקטת בצעדים סמליים על מנת להשוות למנגנון זה מראית עין של מוסד מנותק ממוסדות הרשות.

אם בשנים 2014, 2018 ו-2019 שילם "המשרד לענייני אסירים" של הרשות ישירות למחבלים באופן גלוי, הרי שבשנים 2015, 2016, 2017 ו-2020 היה זה דרך "הקרן הלאומית הפלסטינית" (PNF) אשר העבירה את הכספים ל"וועדה לענייני אסירים" של אש"ף.[[41]](#endnote-38) כך זינקו למשל "ההוצאות המועברות" בתקציב הרשות, כלומר הכספים המועברים לאש"ף, בלא פחות מ-300% בין 2019 ל-2020 בעקבות שינויים בירוקרטיים אלה.



"הוצאות מועברות" בתקציב הרשות (ש"ח), לרבות התשלומים למחבלים

מקור: PalWatch[[42]](#endnote-39)

יש לציין שהסכומים המועברים לאש"ף נאמדים במאות מיליוני ש"ח, והגיעו ללמעלה ממיליארד ש"ח בשנת 2020. למעשה, מאז 2011 העבירה הרשות לאש"ף סכום עצום של למעלה מ-8 מיליארד ש"ח. רבים מהסעיפים התקציביים הללו נותרים פעמים רבות תחת כותרות עלומות ובעייתיות.[[43]](#footnote-4)

**כרטיסי כספומט**

ביולי 2021 הודיעה הרשות על מדיניות חדשה להקל על האסירים ומשפחותיהם לפדות את הקצבאות שהיא מעבירה להם. התשלומים יבוצעו באמצעות כרטיסי כספומט (ATM Cards), ולצורך כך הותקנו עשרות כספומטים ברחבי הרשות הפלסטינית וחולקו אלפי כרטיסים לאסירים ולמשפחותיהם.

ביולי 2021, הודיע קאדר אבו-בכר, מנהל הוועדה לענייני אסירים של הרשות, על מדיניות חדשה זו: הדבר מבטיח יצירת "מנגנון פשוט יותר אשר מגן על כבודם של האסירים ומשפחותיהם. כעת בני משפחותיהם של האסירים יכולים לקבל את המשכורות והמענקים שלהם מבלי להצטופף בתור, ללא מאמץ, וללא בזבוז זמן רב... באמצעות כרטיסי כספומט."

התקשורת הפלסטינית הרשמית הודיעה על התכנית החדשה לחלוקת כרטיסי כספומטים. שר התקשורת הפלסטיני, יצחק סידר, הודיע: "יצרנו **מנגנון בנקאי שלם** שהינו מערכת לניהול מזומנים שמעבירה מידע בינינו לבין הכספומטים. כבר התקנו 20 כספומטים באיזורי מגורים אשר בהם מתגוררים המוטבים של שירותים אלה, ובעזרת האל נגיע ל-30 כספומטים בימים הקרובים."[[44]](#endnote-40) [[45]](#endnote-41)

בעקבות כניסתה לתוקף של תקנה 67 ל"צו בדבר הוראות ביטחון" ביו"ש, שעלולה לחשוף את הבנקים המעורבים בתהליך לתביעות בדין הישראלי בגין מדיניות המאפשרת תשלומים לטרור, נסגרו 35,000 חשבונות בנק. הרשות החליטה להקדים את כניסתה לתוקף של התקנה בתשלום מראש של חודשים ינואר-פברואר 2021, וב**גיוס בנק הדואר הפלסטיני** לחלוקת התשלומים למחבלים ולמשפחותיהם במזומן. הדבר גרר תלונות מצד האחרונים כאילו היו "מקבצי נדבות".[[46]](#endnote-42) רשות האסירים פרסמה הודעה ב-5 באפריל 2021 בדבר השינוי, אשר לדבריה הינו **שינוי זמני עד שילוב המחבלים המשוחררים באופן רשמי במנגנוני הרשות על מנת שמשכורות אלה יועברו להם כשכר תמים של עובד ציבור:** "האסירים המשוחררים יקבלו החודש תשלום באמצעות סניפי הדואר, עד אשר יושלם תהליך שילובם במוסדות המדינה. מי מהם שיעבוד וישולב במוסדות הרשמיים, האזרחיים והצבאיים - ישולם לו דרך המוסד שאליו הוא שייך ובאמצעות כרטיסים חכמים."[[47]](#endnote-43)

# **היבטים משפטיים של מנגנון הטרור של הרשות וחוקי הקיזוז הישראלי והאמריקאי בעניין**

חוות דעתו המשפטית של **השגריר (דימ’) אלן בייקר, עו”ד,** מנהל המכון לדיפלומטיה ציבורית במרכז הירושלמי לענייני ציבור ומדינה (ICA), תרמה רבות לפרק זה. עו"ד בייקר שירת בתפקיד היועץ המשפטי וסמנכ”ל משרד החוץ, כיהן כשגריר ישראל בקנדה ומייצג את ישראל בוועידות בינלאומיות ובמשא ומתן בתחומי המשפט הבינלאומי.

דפוס התנהגות זה של הרשות הפלסטינית מהווה הפרה ברורה של הנורמות הבינלאומיות ושל התחייבויותיה כלפי הקהילה הבינלאומית וכלפי ישראל. כאמור, אש"ף הינו ארגון-גג שתחתיו פועלים כמה ארגונים, ביניהם הרשות, ומשום כך הסכמי אוסלו נחתמו בין ישראל לבינו. As such, the PA is nothing more than a “creature of the PLO-Israel agreements”, and accordingly, the obligations to refrain from, to act against, and to discourage terror are equally applicable to the PLO and the PA.

The PLO’s commitment to act against terrorism, violence, and incitement appears first and foremost in an exchange of letters between PLO Chairman Yasser Arafat and Israel Prime Minister Yitzhak Rabin, dated September 9, 1993: “The PLO considers that the signing of the Declaration of Principles constitutes a historic event, inaugurating a new epoch of peaceful coexistence, free from violence and all other acts which endanger peace and stability. Accordingly, **the PLO renounces the use of terrorism and other acts of violence and will assume responsibility over all PLO elements and personnel** in order to assure their compliance, prevent violations and discipline violators.”

The 1995 Israeli-Palestinian Interim Agreement on the West Bank and the Gaza Strip, commonly known as Oslo II, sets forth the relations with donating countries in its “Protocol concerning Redeployment and Security Arrangements (Annex I),” second article on “Security Policy for the Prevention of Terrorism and Violence.” It was agreed that agreements between the PLO and countries donating funds for the PA are to be limited to implementing arrangements for assistance to the PA in the fulfilment of its functions. **Clearly, payment of salaries and benefits to persons imprisoned for acts of terror would appear to be incompatible with this requirement,** whether such payments are channeled through the PLO or directly the PA.

מכאן, **העברת כספי המדינות התורמות לתכלית הזאת היא הפרה מפורשת של המחויבות הפלסטינית להסכמים עם ישראל.**

**המשפט והנורמות הבינלאומיים**

מניעת מימון טרור עומדת במרכז המאמצים הבינלאומיים למלחמה בטרור. בכל האמנות הבינלאומיות והאזוריות הנוגעות בדבר, וכן בהחלטות האו”ם, נקבעה החובה לפעול למנוע מימון טרור, במיוחד כאשר הוא מעודד ותומך בטרור, מוסרית ומעשית.

On the international level, the **1999 International Convention for the Suppression of the Financing of Terrorism** to which the United States is a party since 2002 is one of a series of international counter-terror conventions. It **criminalizes** the provision of funding, directly or indirectly, for any use connected with terrorism.

The 1994 UN Declaration on Measures to Eliminate International Terrorism (General Assembly resolution 49/60) calls upon states to refrain from organizing, instigating, facilitating, encouraging, tolerating, and financing terror activities.

UN Security Council Resolution 1373 (2001) adopted following the 2001 World Trade Center attacks. This obligatory resolution adopted under Chapter VII of the UN Charter, which addresses threats to the peace, breaches of the peace and acts of aggression, recognized “the need for States to complement international cooperation by taking additional measures to prevent and suppress, in their territories through all lawful means, the financing, and preparation of any acts of terrorism.” It **criminalized all provision of funding for terrorist use,** determined a **freeze on, and prohibition of transfer of funds and assets of persons who commit terrorist acts.**

The 2006 UN Global Counter-Terrorism Strategy Plan of Action (annexed to General Assembly resolution 60/288) repeats the resolve of member states to prevent and combat terrorism, including through refraining from financing terror, and specifically encourages states to implement international standards on money laundering and terrorist financing.

In the regional level, the 1977 European Convention on the Suppression of Terrorism, as amended, reaffirms all the counter-terrorism conventions, including the 1999 Terrorism financing convention. The 2002 Inter-American Convention against Terrorism, which contains a specific Article 4 detailing measures to prevent, combat, and eradicate the financing of terrorism, Article 5 on the seizure and confiscation of funds or other assets, and Article 6 relating to money laundering.

**החוק האמריקאי ואכיפתו**

ארצות הברית נקטה לאורך השנים מספר צעדים חוקיים על מנת להקפיא כספי סיוע המועברים לרשות הפלסטינית בשל תמיכתה הכספית בטרור.

The US aid to the Palestinians can be roughly divided into two components: the first component is **bilateral aid** which includes the Economic Support Fund (ESF), **Narcotics Control and Law Enforcement** (INCLE); and aid provided for **Nonproliferation, Anti-terrorism, Demining and Related Programs** (NADR). The ESF aid accounts for the vast majority of the aid. The US donated over 5 billion USD to the PA since 1994 for these purposes. The second component is **aid to the United Nations Relief and Works Agency for Palestine Refugees (UNRWA),** which has totaled over 6 billion USD since 1950, of which around 4.5 billion USD since 1994.[[48]](#endnote-44)

בעקבות הסערה שחוללו הפרסומים בדבר מדיניות מימון הטרור של הרשות, עבר בקונגרס ב-2015 “חוק איחוד ההקצבות (Consolidated Appropriations Act, 2016), אשר מחייב את מזכיר המדינה

to “**reduce the amount of assistance** made available by this Act under the heading ‘Economic Support Fund’ for the Palestinian Authority by an amount the Secretary determines is equivalent to the **amount expended by the Palestinian Authority,** the Palestine Liberation Organization, and any successor or affiliated organizations with such entities **as payments for acts of terrorism by individuals who are imprisoned** after being fairly tried and convicted for acts of terrorism **and by individuals who died committing acts of terrorism** during the previous calendar year.”[[49]](#endnote-45)

דוח מטעה של מחלקת המדינה, שגרס כי הרשות הפלסטינית מתעתדת להכניס שינויים נחוצים בעניין זה, הוביל לכך שהסיוע האמריקני המשיך לזרום.

הצעד המשמעותי ביותר עד כה ביחס למנגנון תמרוץ הטרור של הרשות הפלסטינית כפונקציה של סיוע החוץ של ארה"ב הוא **חוק טיילור פורס** ממרץ 2018, על שם חייל משוחרר אמריקאי שנרצח בידי מחבל פלסטיני בפעולת טרור בתל אביב במרץ 2016. החוק **מקפיא לחלוטין את כספי הסיוע לרשות במסגרת ה-ESF כתנאי להפסקה מוחלטת של מנגנון התשלומים עבור פעולות טרור,** כמו גם " taking credible steps to end acts of violence against Israeli citizens and United States citizens", חקירתם והבאת האשמים לדין. החוק הוצג על ידי חבר הקונגרס דאג למבורן בפברואר 2017, עבר את בית הנבחרים בדצמבר 2017, הוצג לסנאט על ידי לינדזי גרהאם, דן קוטס ורוי בלאנט, עבר את הסנאט במרץ 2018 ונחתם על ידי הנשיא טראמפ באותו היום.[[50]](#endnote-46) סנדר גרבר, מנכ"ל האדסון ביי קפיטל ויועץ לענייני מימון טרור בינלאומי, היה מיוזמי החקיקה.

קולות בארה"ב כינו את מדיניות זו של הרשות הפלסטינית "תמצות ההסתה של הרשות הפלסטינית על ידי תמריצים נדיבים לביצוע מעשי אלימות."[[51]](#endnote-47) הנשיא טראמפ הודיע לקראת החתימה על החוק: "מנהג התשלומים למחבלים (Pay to Slay) חייבת להיפסק."[[52]](#endnote-48)

הרשות הפלסטינית ואש"ף גינו בפומבי חקיקה זו ואף הצהירו: "בעיני עמנו, אומתנו ומטרתנו, השהידים והאסירים הם סמלים מקודשים של חירות, מאבק, הגנה על כבוד האדם והתנגדות לעריצות ולהשפלה. כל אלה הינם תארים אציליים וזכות מעוגנת של כל בן אנוש, שלא ניתן לקנות או למכור עבור כל הון שבעולם." חוסאם זומלוט, ראש הועד הכללי של אש"ף בארה"ב, הצהיר שההנהגה הפלסטינית לא תיכנע ל"סחטנות" כלכלית. מעבר לכך, לאחר שעבר "חוק ההבהרה לעניין לוחמה בטרור" (Anti-terrorism Clarification Act (ATCA), 2018), שקבע שכל גוף שמקבל סיוע מארה"ב יסכים לתחום השיפוט של בתי משפט אמריקאיים לדון בתביעות של נפגעי טרור כתוצאה מפעולותיו, ועלול להיות בעל השלכות הרות גורל על הסיוע האמריקאי לרשות, כתב רה"מ הפלסטיני אשתייה מכתב למזכיר המדינה האמריקאי פומפאו שבו ביקש שארה"ב תעצור כל סיוע כלכלי אמריקאי לרשות. **בצומת הברירה בין מימון טרור לקבלת סיוע, בחרה הרשות במימון טרור.[[53]](#endnote-49)**

יצוין, כי בפגישה שערכו 11 אנשי קונגרס אמריקאים דמוקרטים ורפובליקנים עם אבו מאזן ב-8 ביולי 2021 ברמאללה, העלו אנשי הקונגרס בפני יו"ר הרשות עבאס את נושא העברת הכספים לאסירים ולמשפחות ה"שהידים". אנשי הקונגרס ציינו שהעברת הכספים אינה מקובלת עליהם לחלוטין ועומדת בסתירה לחוק טיילור פורס” מ-2018 האוסר על הממשל להעביר סיוע כלכלי לרשות כל עוד היא ממשיכה לשלם משכורות למחבלים ואיננה מבטלת את החוק המסדיר זאת. לדבריהם, עבאס הגן על מדיניות זאת בטענה שמדובר בכספי רווחה למשפחות נזקקות, אך דבריו ודברי שאר המשתתפים הפלסטיניים התקבלו בספקנות רבה על ידי חברי הקונגרס. הנושא עלה גם בפגישת האדי עמר, שליח ארה”ב לרשות, עם ראש הממשלה מחמד אשתיה. בתשובה לשאלת אנשי הקונגרס האם גם חולי סרטן מקבלים תמיכה שכזאת מהרשות, השיב עבאס כי מנגנון תמיכה גם בנזקקים מסוג זה נבנה בימים אלה.[[54]](#endnote-50)

**החוק הישראלי ואכיפתו**

במשך שנים נמנעה ישראל הרשמית מלנקוט צעדים בפועל כנגד מנגנון תמרוץ הטרור של הרשות הפלסטינית מעבר לרמה הרטורית. ביולי 2018 עבר בקריאה שנייה ושלישית בכנסת **החוק להקפאת כספים שהרשות הפלסטינית מעבירה למחבלים[[55]](#endnote-51)** שיזמו חברי הכנסת אלעזר שטרן ואבי דיכטר. על פי החוק, על ישראל לקזז מהכספים שהיא מעבירה לרשות בהתאם להסכמים ביניהם מדי חודש סכום השווה לסכום החודשי שהעבירה הרשות למנגנון משכורות המחבלים בשנה הקודמת. משרד הביטחון מחויב על פי החוק לחבר דו"ח בסוף כל שנה קלנדרית שבו מצוין הסכום שמקציבה הרשות למנגנון מימון הטרור, ובכפוף לאישור הקבינט המדיני-ביטחוני, ישראל תקזז מהכספים שהיא מעבירה לרשות 1/12 מסכום זה בשנה הקלנדרית העוקבת.

ח"כ שטרן אמר עם העברת החוק שזהו חוק "מצמצם טרור ומקדם שלום בו בזמן". בדברי ההסבר נכתב:

"הרשות הפלסטינית וארגון השחרור הפלסטיני משלמים מדי שנה סכומי עתק למי שהיו מעורבים בפעילות טרור נגד ישראלים ולבני משפחותיהם, באמצעות משכורות והטבות למחבלים פלסטינים הכלואים בבתי סוהר ישראליים (במהלך מאסרם ואף לאחר שחרורם) ומענק קצבאות למשפחות פלסטיניות שקרובם נהרג או נפצע בפעילות כאמור. **בעצם תשלום כספים אלו יש משום הבעת תמיכה במעשי הטרור.**

משמעות הדברים היא ש**מדינת ישראל מממנת בעקיפין**, באמצעות העברת הכספים לרשות הפלסטינית, **את התשלומים האמורים.** אין מדינה שיכולה להסכין עם הדבר. לפיכך, מוצע לקזז בכל שנה מהכספים המועברים לרשות הפלסטינית בהתאם לחוקים האמורים סכומים בגובה כספי התמיכה בפעילי טרור ובבני משפחותיהם בשנה שקדמה לה. סכום זה ייקבע בדוח שנתי שיפרסם שר הביטחון."[[56]](#endnote-52)

הרשות הפלסטינית הגיבה בחריפות לצעד זה, ואף סירבה בתקופה מסוימת לקבל את כספי המסים שעל ישראל להעביר לה, על מנת שלא ישתמע שהיא מכירה במציאות שהחוק הישראלי מבקש להכתיב, כלומר בצורך לקזז את המשכורות המחבלים מהכסף שמועבר לה.

**מסיבות שונות, יישום החוק נתקל בקשיים מאז חקיקתו.** בפברואר 2019 קוזז לראשונה סכום השווה ל-1/12 מהסכום שנקבע על ידי משרד הביטחון שמוקצב על ידי הרשות למנגנון מימון הטרור. במהלך שנת 2020, לעומת זאת, במהלך 2020 הועלו האשמות שישראל נמנעת מלאכוף את החוק מחשש לשינוי בסטטוס קוו ולקריסת הרשות, או מפצה על הקיזוז בדרכים אחרות. אכן, ביולי 2021 מסר צה"ל לקבינט המדיני-ביטחוני שעדיין לא הסתיים הקיזוז לשנת 2019,[[57]](#endnote-53) כלומר הקיזוז לשנת 2019 עוכב, והקיזוז לשנת 2020 עוד כלל לא בוצע. הדיון בקבינט בגין קיזוז כספי שנת 2019 אכן קוים רק בנובמבר 2020 מסיבות שונות, כולל אי יציבות פוליטית ומשבר הקורונה, ובו אושר קיזוז 609 מיליון ש"ח מהכספים שישראל מעבירה לרשות. הדיון הבא התקיים בדצמבר 2020 בגין הקפאת הכספים משנה זו.

יש להדגיש כי חוק הקיזוז עבר **חרף התנגדות מערכת הביטחון, ובכללה צה"ל והשב"כ. מערכת הביטחון שבה ומזהירה בדיוני קבינט שיישום הדו"ח מסכן את יציבות הרשות הפלסטינית ועלול לגרום לקריסתה, תוך אי התחשבות בשחיתות הפושה במנגנוני הרשות בהיקפים של מאות מיליוני דולרים בשנה, ואי מתן תחליף לשינוי המצב החמור הנוכחי.** כך למשל ביולי 2021, במהלך ישיבת הקבינט והצגת דו"ח משרד הביטחון, מערכת הביטחון חיזקה את הצד המתנגד ליישום הקיזוז בקרב השרים. מתאם הפעולות בשטחים האלוף רסאן עליאן הביע הסתייגות בפני השרים לגבי הקפאת הכספים בעת הנוכחית, ולדבריו הרשות נמצאת במשבר כלכלי ופנימי וזקוקה לכספים הללו. מאחר שקיזוז 2019 עוד לא יושם באופן מלא, קיזוז כפול בו-זמנית יקשה על מצבה, למרות שהיא לא צפויה להתמוטט מהמהלך. נציגי השב"כ הצטרפו לעמדת מתאם הפעולות בשטחים וגם הם הסתייגו מעיתוי המהלך והציעו לדחות אותו. שר הביטחון גיבה המלצות אלה וציין שעיתוי הקיזוז "איננו מוצלח ויש לדחותו." השרים אף התפלאו על הסתירה בהמלצות מערכת הביטחון – מחד לקזז מהכספים שמועברים לרשות, ומאידך ההמלצה לחזקה על חשבון חמאס.[[58]](#endnote-54)

לצד זה, בעקבות צו בחתימת אלוף פיקוד המרכז, **נכנסה לתוקפה במאי 2020 תקנה 67 ל"צו בדבר הוראות ביטחון"** [נוסח משולב](יהודה ושומרון)מס' 1651 התש"ע – 2009, הקודקס הפלילי-ביטחוני המרכזי בממשל הצבאי ביו"ש, **שמאמצת חלקים נרחבים מהחוק הישראלי למאבק בטרור מ-2016.** בעקבות מספר דחיות כלל סעיפי התקנה נכנסו לתוקף בדצמבר 2020.התקנה כוללת איסור על ביצוע כל "פעולה ברכוש" שיש בה כדי לתגמל בעבור ביצוע מעשה טרור. על פי חוות דעת של היועץ המשפטי לממשלה, **תשלום משכורות המחבלים הכלואים על ידי הרשות מהווה הפרה של החוק המאבק בטרור.** פירוש הדבר שבנקים בשטחי יו"ש שדרכם יועברו כספי הטרור של הרשות עוברים כעת על החוק.[[59]](#footnote-5)

**המדינות התורמות אל מול ההבהרה הפלסטינית שמדובר במנגנון לתמיכה במחבלים**

המדינות התורמות קיבלו על עצמן את תדמית הקורבן של הרשות הפלסטינית תוך פרסום תכוף של גינויים חריפים כלפי ישראל, ובתוך כך נמנעות מצעדים חוקיים להקפאת סיוע כלכלי כתנאי להפסקת מנגנון מימון הטרור והעסקת המחבלים. יש לציין, כי העברת כספי הסיוע של המדינות התורמות למטרה זו מנוגדת לחוקי המדינות התורמות עצמן, וכן לאמנות בינלאומיות הנוגעות למימון טרור. **בעקיפין, כספי סיוע אלה מצד המדינות התורמות מהווים זריקת חמצן משמעותית למנגנון הטרור של הרשות כנגד ישראלים חפים מפשע בכסות של סיוע הומניטרי.**

לאחר שנחשף דבר קיום המנגנון, חלק מהמדינות התורמות העדיפו לאמץ קו של עצימת עין תוך אימוץ מצג השווא של הרשות כלפיהן שמדובר ב"רווחה סוציאלית" עבור "קורבנות הכיבוש", כלומר משפחות שהפסידו את ראש משק הבית, המפרנס העיקרי בהן.[[60]](#endnote-55) הרשות מצידה, נמנעה מ"להלבין" את כספי המנגנון באופן רשמי. הפלסטינים אף דחו באופן בוטה את בקשת בריטניה להציג בפומבי את התמיכה במחבלים כבעלת אופי סוציאלי. השר לענייני אסירים, עיסא קראקע, אף לעג למדינות התורמות בעצרת ב-2013 בחסות היושב ראש עבאס. הוא אמר כי “האירופים רוצים שהכסף שהם נותנים לנו יהיה ‘נקי’, ולא יועבר למשפחות של אלה שהם מכנים ‘מחבלים’. הם צריכים לזנוח את מנטליות הכיבוש הזאת. האסירים האלה הם גיבורים, מקריבי עצמם (פידאיון), ולחמו כדי שאנחנו נחיה בכבוד”.

בעקבות הלחץ מצד מדינות העולם, במאי 2014 פרסם יו"ר הרשות עבאס צו נשיאותי ועל פיו **מנגנון מימון הטרור ייצא מידי המשרד לענייני האסירים של הרשות ויעבור לידי הוועדה לענייני אסירים של אש”ף.** המהלך נועד לסבר את דעתן של המדינות התורמות ולהפריד באופן מלאכותי את מנגנון המימון מהרשות עצמה; עבאס אף השתמש בטיעון זה בפגישתו ב-2017 עם הנשיא טראמפ שביקר ברמאללה, בניסיון לבדל את הרשות ממנגנון תמרוץ הטרור. ואולם, הכספים לקצבאות עדיין מגיעים ישירות מתקציב הרשות הפלסטינית; הרשות היא המפקחת על כספי הקרן הלאומית של אש”ף, והפקיד הממונה על התשלומים הוא אותו פקיד שהיה אחראי על כך בעת שהתשלומים בוצעו ישירות על ידי הרשות.

בכירי הרשות מודים בקולם שהפרדה מלאכותית זו, שהסתיימה במופגן בשנת 2018 בעקבות חוק טיילור פורס, הינה מן השפה אל החוץ. לדוגמא, בספטמבר 2014 אמר איבראהים נג’ארה, שהיה הממונה על ענייני האסירים בחברון, כי המעבר מן הרשות לוועדה של אש”ף “לא יגרע מערכם של האסירים או ממעמדם החוקי, המוסרי או הפוליטי, מכיוון שהשירותים הניתנים להם מעוגנים בחוק”, וכי הנשיא עבאס יפקח על כך באופן אישי. בדצמבר 2015 הבהיר מזכיר הממשלה הפלסטינית, עלי אבו דיאק כי הרשות (ולא אש”ף) מחויבת בהעברת התשלומים “ללוחמים הכלואים בשל מאבקם הלאומי” ולמשפחות “השהידים” והפצועים.

# **המלצות**

לקיחת חלק בטרור נגד ישראל בהיקפים כאלה מצד הרשות הפלסטינית מאששת את מחוייבותה למאבק המזויין נגד ישראל ומחייבת הערכה מחדש של תדמית הרשות הפלסטינית בשיח הציבורי והסקנת מסקנות הן במישור המדיני והן במישור הביטחוני.

הדרך לטפל בעניין מתחילה בהגברת המודעות בארץ ובעולם לתשלומים אלה ולהיקפם, ואזי **להבהיר לרשות הפלסטינית בדרכים דיפלומטיות, משפטיות, כלכליות ופוליטיות כי האידאולוגיה והמדיניות של תשלום למחבלים אינן מקובלות וחייבות להשתנות. שינוי זה חייב להיות תנאי הכרחי לסיוע לפלסטינים, ואבן דרך בהינתן תהליך מדיני.** התעלמות מכך תאפשר לפלסטינים להגביר את הטרור, דבר שיביא לידי הידרדרות הסכסוך, על ההשלכות החמורות הכרוכות בכך.

* **במישור התודעתי,** התעלמות מפעילות טרור זו של הרשות הפלסטינית – כתוצאה מחוסר היכרות או עצימת עיניים – מוליכה שולל את המדינות התורמות ואת דעת הקהל בארץ ובעולם. הדבר נשען על ההטעיה לפיה הרשות בחרה בדרך פרגמטית של ריאל-פוליטיק, אינה משתתפת במאבק המזויין נגד ישראל, ומאבקה המדיני מוגבל לשטחים שנכבשו בידי ישראל ב-1967. שיקולים כגון רגישות בעולם למאבק הפלסטיני לצד חשש בארץ מתסריט של קריסה כלכלית של הרשות ולהפסקת שיתוף הפעולה עם מגנוני הביטחון, דבר שעלול לגרור השתלטות מחדש של ישראל על שטחי A ו-B, תורמים להעלמת עין זו. **מכאן, יש לעודד שיח מבוסס עובדות אשר שם במרכז את טיבה האמיתי של הרשות כארגון המפעיל טרור נגד ישראלים ללא קשר לעמדה הפוליטית בעניין מו"מ עמה או עם כל ישות פלסטינית אחרת.**
* ברוח זו, יש לסלק את **“העמימות המוסרית”** הכרוכה בעצימת העין מול פעילות זו של הרשות, המחבלת במאבק העולמי נגד הטרור. ישראל והקהילה הבינלאומית מבקשים להפגין “עסקים כרגיל” עם הפלסטינים, למרות היותם ערים לתשלום משכורות אלו. עמימות זאת שוחקת את יכולתה של ישראל כמו גם יכולתה של הקהילה הבינלאומית לתבוע את הזכות המוסרית הראויה ולשמש מודל מוסרי במאבק נגד הטרור.
* **במישור המשפטי,** ישראל חייבת להבהיר לרשות הפלסטינית שהיא עלולה להיות חשופה לתביעות משפטיות אם מדיניות זו לא תיעצר. הרשות ממשיכה לשלם משכורות למחבלים, ועל ממשלת ישראל וממשלות העולם להציב סוגיה זו כאתגר, ולקבוע כי תשלומים אלה נוגדים את זכויות אזרחיהן – בראשם הקורבנות – לחיים. יש לעודד גם את ארצות הברית ויתר המדינות התורמות לאמץ קו מדיניות זה, ולדרוש ממדינות העולם לקיים את חוקי מימון הטרור שלהן גם ביחס לרשות, תוך הבהרה שלקיחת חלק בעידוד כלכלי של טרור נגד ישראלים אינה מקובלת על מדינת ישראל.
* **במישור הכלכלי,** יש לאכוף במלואו את חוק הקיזוז בישראל ואת חוק טיילור פורס בארה"ב, באופן שיאלץ את הרשות לבחור בין קריסה כלכלית מוחלטת לבין מנגנון המשכורות למחבלים והעסקתם. יש להדגיש כי השחיתות הפושה ברשות הפלסטינית, ובכללה העלמת מאות מיליוני ש"ח בשנה ומשכורות עתק במגזר הציבורי, מוציאה בלון מאוויר הטענה לפיה מצבה הכלכלי של הרשות לא יסבול קיזוז בכספים המועברים למחבלים.יש לעודד מדינות תורמות נוספות לנקוט קו מדיניות זה.
* בנוסף, ניתן להקים **קואליציה של משלמי מיסים** בקרב המדינות התורמות על מנת להפעיל לחץ על מקבלי ההחלטות לשנות מדיניות בעניין זה ברוח חוק טיילור פורס.
* **במישור הביצועי בישראל,** יש לאכוף את לשון החוק ללא חשש שהדבר יוביל לאי יציבות כלכלית של הרשות. **על חוק הקפאת הכספים להיאכף** ללא עיכוב בתחילת כל שנה קלנדרית. בנוסף, **יש לאכוף כלשונה את תקנה 67** של החוק הפלילי-ביטחוני ביו"ש, ובכלל זה **מעצר של הגורמים ברשות ובבנק הדואר הפלסטיני המעורבים במנגנון מימון הטרור ותפיסה והחרמה של הכספים המדוברים.** יש לדרוש מבנקים זרים הפועלים ביו"ש לסגור חשבונות בנק המהווים שרשרת בחוליה של מנגנון זה ולהבהיר שהמשך עצימת העיניים עלולה לחשוף אותם לתביעות משפטיות בדין הישראלי.
* **במישור המדיני,** יש להבהיר לרשות מצד ישראל כמו גם ארצות הברית, הקוורטט והמדינות התורמות, שזניחת הטרור הינה התחייבות של אש"ף והרשות מהסכמי אוסלו, ו**כל התקדמות להסדר מדיני סופי תותנה בהפסקה מיידית ולצמיתות מצד הרשות של מדיניות זו.** על ישראל להדגיש כי מנגנון זה לצד ההסתה הפלסטינית והדה-לגיטימציה הוא המכשול העיקרי לפתרון של שלום באמצעות משא ומתן, ושהוא **יוצר תרבות של שנאה וטרור בקרב החברה הפלסטינית.**

לסיכום, על ישראל והקהילה הבינלאומית להמחיש לרשות כי יש מחיר לתמיכה בטרור. לשם כך יש להקפיא את הכספים המועברים לרשות כתנאי להפסקת מדיניות זו, ולהבהיר לפלסטינים את ההתנגדות לשילוב גורף של מחבלים משוחררים במנגנוני הביטחון שלה. על ישראל גם להזהיר את המערכת הבינ"ל מפני ההשלכות של סיוע למנגנוני הביטחון הפלסטיניים, אשר מאויישים בין היתר במחבלים משוחררים, ולהבהיר כי סיוע כלכלי לרשות הפלסטינית ללא קיזוז הסכום המועבר למחבלים שקול לסיוע לטרור נגד אזרחיה וחייליה, דבר האסור על פי חוק ונוגד אמנות בינ"ל העוסקות במימון טרור.

# **ביבליוגרפיה**

המכון לחקר תקשורת המזרח התיכון – MEMRI <http://www.memri.org.il>

המכון הירושלמי לענייני ציבור ומדינה – JCPA, כולל "פרס לטרור: תשלומי הרשות הפלסטינית למחבלים ומשפחותיהם", תא"ל במיל' יוסי קופרווסר <https://jcpa.org.il/%D7%A4%D7%A8%D7%A1-%D7%9C%D7%98%D7%A8%D7%95%D7%A8-%D7%AA%D7%A9%D7%9C%D7%95%D7%9E%D7%99-%D7%94%D7%A8%D7%A9%D7%95%D7%AA-%D7%94%D7%A4%D7%9C%D7%A1%D7%98%D7%99%D7%A0%D7%99%D7%AA-%D7%9C%D7%9E%D7%97%D7%91/#_ch14>

<https://www.jpost.com/arab-israeli-conflict/palestinian-authority-paid-terrorists-over-150-million-in-2020-659772>

מראי מקום של JCPA

1. <https://www.palwatch.org.il/main.aspx?fi=640&doc_id=2981> <https://palwatch.org/page/18655>

   עוד על אי ביטול הסעיפים הקיצוניים במיוחד באמנת אש"ף מפורט כאן <https://www.palwatch.org.il/site/modules/videos/pal/videos.aspx?fld_id=140&doc_id=87> [↑](#endnote-ref-1)
2. https://www.palwatch.org.il/main.aspx?fi=709&fld\_id=709&doc\_id=10463 [↑](#endnote-ref-2)
3. https://www.palwatch.org.il/main.aspx?fi=157&doc\_id=21707 [↑](#endnote-ref-3)
4. https://www.memri.org/tv/palestinian-president-abbas-i-will-not-allow-armed-intifada-arab-spring-resulted-constructive [↑](#endnote-ref-4)
5. https://www.memri.org/reports/palestinian-authority-president-abbas-jalazone-refugee-camp-we-will-enter-jerusalem-millions [↑](#endnote-ref-5)
6. לקריאה נוספת: https://www.memri.org/reports/palestinian-authority-fatah-continue-official-support-and-encouragement-armed-struggle [↑](#footnote-ref-1)
7. https://www.memri.org/reports/palestinian-authority-commemorates-glorifies-terrorists-martyr-day-events-article-pa-daily [↑](#endnote-ref-6)
8. דוקטרינה זו, שאומצה על ידי אש"ף ב-1974, הודהדה במשתמע מפיו של יאסר ערפאת עצמו גם לאחר החתימה על הסכמי אוסלו, בהתייחסותו להסכמים כאל "הסכמי ח'ודייביה", ובמפורש מפיהם של בכירים פלסטינים אחרים. לקריאה נוספת בעניין: https://www.palwatch.org.il/main.aspx?fi=157&doc\_id=9403 [↑](#footnote-ref-2)
9. https://www.palwatch.org.il/main.aspx?fi=1006&fld\_id=1006&doc\_id=27316 [↑](#endnote-ref-7)
10. http://www.memri.org.il/cgi-webaxy/item?4782&findWords=%D7%A2%D7%91%D7%90%D7%A1%20%D7%90%D7%A1%D7%99%D7%A8%D7%99%D7%9D [↑](#endnote-ref-8)
11. https://www.palwatch.org.il/main.aspx?fi=1006&fld\_id=1006&doc\_id=27869 [↑](#endnote-ref-9)
12. https://www.palwatch.org/page/23965 [↑](#endnote-ref-10)
13. https://www.palwatch.org.il/main.aspx?fi=1006&fld\_id=1006&doc\_id=26256 [↑](#endnote-ref-11)
14. https://palwatch.org/page/26012 [↑](#endnote-ref-12)
15. <https://www.pcbs.gov.ps/portals/_pcbs/PressRelease/Press_En_8-11-2020-lf-en.pdf> חישובים עפ"י עמ' 6, 23 [↑](#endnote-ref-13)
16. https://data.worldbank.org/indicator/NY.ADJ.NNTY.PC.CD?most\_recent\_value\_desc=false [↑](#endnote-ref-14)
17. https://documents1.worldbank.org/curated/en/320891473688227759/pdf/ACS18454-REVISED-FINAL-PER-SEPTEMBER-2016-FOR-PUBLIC-DISCLOSURE-PDF.pdf p.24-28, 48 [↑](#endnote-ref-15)
18. https://www.globes.co.il/news/article.aspx?did=1001333118 [↑](#endnote-ref-16)
19. <https://documents1.worldbank.org/curated/en/320891473688227759/pdf/ACS18454-REVISED-FINAL-PER-SEPTEMBER-2016-FOR-PUBLIC-DISCLOSURE-PDF.pdf> p.24-28, 48 [↑](#endnote-ref-17)
20. https://www.palwatch.org.il/main.aspx?fi=1006&fld\_id=1006&doc\_id=27876 [↑](#endnote-ref-18)
21. https://palwatch.org/page/26012 [↑](#endnote-ref-19)
22. https://nbctf.mod.gov.il/he/Announcements/Documents/%d7%91%d7%9c%d7%9e%d7%a1%20%d7%9c%d7%94%d7%a4%d7%a6%d7%94%20-%20%d7%aa%d7%95%d7%a1%d7%a4%d7%aa%20%d7%9c%d7%93%d7%95%d7%97%20%d7%9c%d7%a4%d7%99%20%d7%97%d7%95%d7%a7%20%d7%94%d7%94%d7%a7%d7%a4%d7%90%d7%94%20%d7%9c%d7%a9%d7%a0%d7%aa%202018\_3.6.21.pdf [↑](#endnote-ref-20)
23. יצויין, כי חלק מסכומים אלה מבוססים על תקציבים מתוכננים של הרשות הפלסטינית ואינם מתיישבים עם סכימת אותם רכיבים בדוחות הביצוע של הרשות בסוף השנה. אותם הסעיפים משתנים בהפרשים דרמטיים משנה לשנה, ומשקפים מנגנון נזיל ומשתנה, המאפשר גם העלמת עשרות מיליוני שקלים בתווך.

    לא ידוע מספרם של האסירים המשוחררים המועסקים כיום במנגנוני הרשות. [↑](#footnote-ref-3)
24. https://jcpa.org.il/%D7%A4%D7%A8%D7%A1-%D7%9C%D7%98%D7%A8%D7%95%D7%A8-%D7%AA%D7%A9%D7%9C%D7%95%D7%9E%D7%99-%D7%94%D7%A8%D7%A9%D7%95%D7%AA-%D7%94%D7%A4%D7%9C%D7%A1%D7%98%D7%99%D7%A0%D7%99%D7%AA-%D7%9C%D7%9E%D7%97%D7%91/#\_ch15 [↑](#endnote-ref-21)
25. https://jcpa.org.il/%D7%A4%D7%A8%D7%A1-%D7%9C%D7%98%D7%A8%D7%95%D7%A8-%D7%AA%D7%A9%D7%9C%D7%95%D7%9E%D7%99-%D7%94%D7%A8%D7%A9%D7%95%D7%AA-%D7%94%D7%A4%D7%9C%D7%A1%D7%98%D7%99%D7%A0%D7%99%D7%AA-%D7%9C%D7%9E%D7%97%D7%91/#\_ch15 [↑](#endnote-ref-22)
26. https://jcpa.org.il/%D7%A4%D7%A8%D7%A1-%D7%9C%D7%98%D7%A8%D7%95%D7%A8-%D7%AA%D7%A9%D7%9C%D7%95%D7%9E%D7%99-%D7%94%D7%A8%D7%A9%D7%95%D7%AA-%D7%94%D7%A4%D7%9C%D7%A1%D7%98%D7%99%D7%A0%D7%99%D7%AA-%D7%9C%D7%9E%D7%97%D7%91/#\_ch15 [↑](#endnote-ref-23)
27. https://jcpa.org.il/%D7%A4%D7%A8%D7%A1-%D7%9C%D7%98%D7%A8%D7%95%D7%A8-%D7%AA%D7%A9%D7%9C%D7%95%D7%9E%D7%99-%D7%94%D7%A8%D7%A9%D7%95%D7%AA-%D7%94%D7%A4%D7%9C%D7%A1%D7%98%D7%99%D7%A0%D7%99%D7%AA-%D7%9C%D7%9E%D7%97%D7%91/#\_ch15 [↑](#endnote-ref-24)
28. https://nbctf.mod.gov.il/he/Announcements/Documents/%d7%91%d7%9c%d7%9e%d7%a1%20%d7%9c%d7%94%d7%a4%d7%a6%d7%94%20-%20%d7%93%d7%95%d7%97%20%d7%9c%d7%a4%d7%99%20%d7%97%d7%95%d7%a7%20%d7%94%d7%94%d7%a7%d7%a4%d7%90%d7%94%20%d7%9c%d7%a9%d7%a0%d7%aa%20%202018\_2.6.21.pdf [↑](#endnote-ref-25)
29. https://nbctf.mod.gov.il/he/Announcements/Documents/%d7%91%d7%9c%d7%9e%d7%a1%20%d7%9c%d7%94%d7%a4%d7%a6%d7%94%20-%20%d7%aa%d7%95%d7%a1%d7%a4%d7%aa%20%d7%9c%d7%93%d7%95%d7%97%20%d7%9c%d7%a4%d7%99%20%d7%97%d7%95%d7%a7%20%d7%94%d7%94%d7%a7%d7%a4%d7%90%d7%94%20%d7%9c%d7%a9%d7%a0%d7%aa%202018\_3.6.21.pdf [↑](#endnote-ref-26)
30. <https://www.palwatch.org/STORAGE/special%20reports/Hebrew%20Reports/PA%20publishes%20new%20budget,%20continues%20to%20defy%20US%20and%20Europe%20by%20rewarding%20terror%20HEB.pdf> [↑](#endnote-ref-27)
31. https://nbctf.mod.gov.il/he/PropertyPerceptions/Documents/%d7%93%d7%95%d7%97%20%d7%a9%d7%a8%20%d7%94%d7%91%d7%99%d7%98%d7%97%d7%95%d7%9f%20%d7%91%d7%94%d7%aa%d7%90%d7%9d%20%d7%9c%d7%97%d7%95%d7%a7%20%d7%94%d7%94%d7%a7%d7%a4%d7%90%d7%94.pdf [↑](#endnote-ref-28)
32. https://nbctf.mod.gov.il/he/PropertyPerceptions/Documents/%d7%93%d7%95%d7%97%20%d7%9c%d7%97%d7%95%d7%a7%20%d7%94%d7%94%d7%a7%d7%a4%d7%90%d7%94%202020\_20.70.21.pdf [↑](#endnote-ref-29)
33. https://www.palwatch.org.il/main.aspx?fi=157&doc\_id=27891 [↑](#endnote-ref-30)
34. http://www.pmof.ps/pmof/documents/accounts/monthly/2017/DEC%202017%20ENG.pdf [↑](#endnote-ref-31)
35. http://www.pmof.ps/pmof/documents/accounts/monthly/2019/Dec.2019.en.pdf [↑](#endnote-ref-32)
36. http://www.pmof.ps/pmof/documents/accounts/monthly/2020/December.2020.en.pdf [↑](#endnote-ref-33)
37. http://www.pmof.ps/pmof/documents/accounts/annual/2017/merged\_gfs%202017%20eng.pdf [↑](#endnote-ref-34)
38. http://www.pmof.ps/pmof/documents/accounts/annual/2019/GFS-2019-en.pdf [↑](#endnote-ref-35)
39. http://www.pmof.ps/pmof/documents/accounts/annual/2020/GFS-2020-English.pdf [↑](#endnote-ref-36)
40. https://nbctf.mod.gov.il/he/Announcements/Documents/%d7%91%d7%9c%d7%9e%d7%a1%20%d7%9c%d7%94%d7%a4%d7%a6%d7%94%20-%20%d7%93%d7%95%d7%97%20%d7%9c%d7%a4%d7%99%20%d7%97%d7%95%d7%a7%20%d7%94%d7%94%d7%a7%d7%a4%d7%90%d7%94%20%d7%9c%d7%a9%d7%a0%d7%aa%20%202018\_2.6.21.pdf [↑](#endnote-ref-37)
41. https://www.palwatch.org/STORAGE/special%20reports/Hebrew%20Reports/PA%20publishes%20new%20budget,%20continues%20to%20defy%20US%20and%20Europe%20by%20rewarding%20terror%20HEB.pdf [↑](#endnote-ref-38)
42. https://www.palwatch.org.il/main.aspx?fi=157&doc\_id=27891 [↑](#endnote-ref-39)
43. ראו עוד בסקירת "מבט לתקשורת הפלסטינית" (PalWatch): https://www.palwatch.org.il/main.aspx?fi=157&doc\_id=27840 [↑](#footnote-ref-4)
44. https://palwatch.org/page/26012 [↑](#endnote-ref-40)
45. https://www.terrorism-info.org.il/he/%d7%91%d7%a8%d7%a9%d7%95%d7%aa-%d7%94%d7%a4%d7%9c%d7%a1%d7%98%d7%99%d7%a0%d7%99%d7%aa-%d7%9e%d7%a6%d7%90%d7%95-%d7%93%d7%a8%d7%9a-%d7%99%d7%a6%d7%99%d7%a8%d7%aa%d7%99%d7%aa-%d7%97%d7%93%d7%a9/ [↑](#endnote-ref-41)
46. https://palwatch.org/page/26012 [↑](#endnote-ref-42)
47. https://palwatch.org/Storage/Documents/%D7%93%D7%A8%D7%99%D7%A9%D7%94-%D7%9C%D7%A4%D7%A2%D7%95%D7%9C-%D7%9C%D7%90%D7%9B%D7%99%D7%A4%D7%AA-%D7%AA%D7%99%D7%A7%D7%95%D7%9F-67-%D7%9C%D7%A6%D7%95-%D7%91%D7%93%D7%91%D7%A8-%D7%94%D7%95%D7%A8%D7%90%D7%95%D7%AA-%D7%91%D7%98%D7%97%D7%95%D7%9F-.pdf [↑](#endnote-ref-43)
48. https://palwatch.org/page/23835 [↑](#endnote-ref-44)
49. https://www.congress.gov/bill/115th-congress/house-bill/1164/text [↑](#endnote-ref-45)
50. https://www.congress.gov/bill/115th-congress/house-bill/1164/text [↑](#endnote-ref-46)
51. https://www.washingtonpost.com/posteverything/wp/2017/04/28/palestinians-are-rewarding-terrorists-the-u-s-should-stop-enabling-them/ [↑](#endnote-ref-47)
52. https://www.timesofisrael.com/trump-signs-into-law-bill-slashing-pa-funds-over-terrorist-stipends/ [↑](#endnote-ref-48)
53. https://palwatch.org/page/23835 [↑](#endnote-ref-49)
54. https://www.terrorism-info.org.il/he/%d7%91%d7%a8%d7%a9%d7%95%d7%aa-%d7%94%d7%a4%d7%9c%d7%a1%d7%98%d7%99%d7%a0%d7%99%d7%aa-%d7%9e%d7%a6%d7%90%d7%95-%d7%93%d7%a8%d7%9a-%d7%99%d7%a6%d7%99%d7%a8%d7%aa%d7%99%d7%aa-%d7%97%d7%93%d7%a9/ [↑](#endnote-ref-50)
55. https://nbctf.mod.gov.il/he/Announcements/Documents/%d7%97%d7%95%d7%a7%20%d7%94%d7%94%d7%a7%d7%a4%d7%90%d7%94.pdf [↑](#endnote-ref-51)
56. https://main.knesset.gov.il/News/PressReleases/pages/press02.07.18oa.aspx [↑](#endnote-ref-52)
57. https://news.walla.co.il/item/3447967 [↑](#endnote-ref-53)
58. https://news.walla.co.il/item/3447967 [↑](#endnote-ref-54)
59. לקריאה נוספת: <https://www.palwatch.org.il/main.aspx?fi=157&doc_id=27907>, <https://palwatch.org/Storage/Documents/דרישה-לפעול-לאכיפת-תיקון-67-לצו-בדבר-הוראות-בטחון-.pdf> [↑](#footnote-ref-5)
60. https://www.washingtonexaminer.com/opinion/op-eds/blood-money-not-benevolence-the-plos-justification-of-pay-for-slay [↑](#endnote-ref-55)